
המועצה המקומית נחף
מכרז פומבי מס' 09/2026
מכרז למתן שירותי חשבות שכר
למועצה המקומית נחף


חוברת המכרז



חוברת זו נמכרה ל: ______________________________________________
מס' קבלה: ____________________     תאריך: ____________________



אלול התשפ"ו - ספטמבר 2026

כל הזכויות במסמכי מכרז זה שמורות למועצה המקומית נחף. המסמכים מושאלים לרוכשם לשם הכנת הצעתו בלבד.


מסמכי המכרז
המסמכים המפורטים להלן, וכן כל מסמך ו/או נספח נוסף שהוזכר באחד או יותר מן המסמכים והנספחים האמורים, לרבות מסמכי הבהרות שיוצאו על ידי המועצה, מהווים חלק בלתי נפרד ממכרז זה ויקראו להלן יחד ולחוד - "מסמכי המכרז":
	סימון
	שם המסמך

	מסמך א'
	הודעה על המכרז - הזמנה להציע הצעות (הנוסח לפרסום)

	מסמך ב'
	הוראות למשתתפים במכרז, לרבות תנאי הסף

	מסמך ג'
	מפרט השירותים - תיאור התפקיד, תכולת השירות והיקפו

	מסמך ד'
	אמות המידה לבחירת ההצעה הזוכה - מחיר 20% ואיכות 80%

	מסמך ה'
	הצהרת המציע

	מסמך ו'
	טופס פרטי המציע, פירוט ניסיון ורשימת ממליצים

	מסמך ז'
	טופס פרטי חשב השכר המוצע מטעם המציע

	מסמך ח'
	טופס ההצעה הכספית (מוגש במעטפה נפרדת וסגורה)

	מסמך ט'
	נוסח ערבות מכרז

	מסמך י'
	הסכם למתן שירותי חשבות שכר ונספחיו

	נספח 1
	מפרט השירותים (מסמך ג' - מהווה נספח להסכם)

	נספח 2
	דרישות ביטוח ואישור על קיום ביטוחים

	נספח 3
	נוסח ערבות ביצוע

	נספח 4
	התחייבות לשמירת סודיות והגנה על הפרטיות

	נספח 5
	הצהרה והתחייבות להימנעות מניגוד עניינים

	מסמך יא'
	תצהירים לפי חוק עסקאות גופים ציבוריים והיעדר הרשעות



הערה: המציע יחתום בראשי תיבות על כל עמוד מעמודי חוברת המכרז, ובחתימה מלאה בצירוף חותמת במקומות המיועדים לכך.


מסמך א' - הודעה על המכרז - הזמנה להציע הצעות
המועצה המקומית נחף
מכרז פומבי מס' 09/2026 - מכרז למתן שירותי חשבות שכר
המועצה המקומית נחף (להלן: "המועצה") מזמינה בזאת מציעים העומדים בתנאי הסף המפורטים להלן להגיש הצעות למתן שירותי חשבות שכר למועצה, בהיקף של כ-400 עובדים וכ-300 משרות, והכול כמפורט במסמכי המכרז.
תנאי סף - תמצית
רשאים להשתתף במכרז אך ורק מציעים אשר מתקיימים בהם, במועד האחרון להגשת ההצעות, כל התנאים המצטברים הבאים:
1.	המציע הוא משרד רואי חשבון - יחיד, שותפות או חברה - שבבעלותו ו/או בשליטתו רואה חשבון בעל רישיון בר תוקף לפי חוק רואי חשבון, התשט"ו-1955.
2.	המציע העניק בעצמו שירותי חשבות שכר לרשות מקומית אחת לפחות, ברציפות, במהלך חמש (5) השנים שקדמו למועד האחרון להגשת ההצעות.
3.	המציע מעמיד לביצוע השירותים חשב שכר בעל תעודת חשב שכר ובעל ותק של שמונה (8) שנים לפחות בחשבות שכר ברשות מקומית.
4.	המציע ו/או חשב השכר המוצע מטעמו טיפלו, ברשות מקומית אחת לפחות, בהיקף של 250 תלושי שכר לפחות בחודש.
5.	המציע רכש את מסמכי המכרז, השתתף במפגש המציעים, וצירף ערבות מכרז כנדרש - והכול כמפורט במסמכי המכרז.
כל תנאי הסף ויתר התנאים והדרישות שבמסמכי המכרז חייבים להתקיים במציע עצמו, ולא בגוף משפטי אחר כלשהו, לרבות גוף הקשור למציע בקשר משפטי כלשהו.
אמות המידה לבחירת הזוכה
בחירת ההצעה הזוכה תיעשה על פי שקלול של מחיר ואיכות, ביחס של 20% למרכיב המחיר ו-80% למרכיב האיכות, והכול כמפורט במסמך ד' לחוברת המכרז. המכרז יתנהל בשיטת שתי המעטפות: מעטפת האיכות ומעטפת המחיר תיפתחנה בנפרד, ומעטפת המחיר תיפתח רק לאחר שנקבע ניקוד האיכות ונחתם.
המחיר וההנחה
המועצה קבעה את שכר הטרחה החודשי הגלובלי בסך של 10,000 ₪ בתוספת מע"מ כדין. המציע יידרש לנקוב בשיעור ההנחה שהוא מציע מן המחיר האמור. שיעור ההנחה המרבי שניתן להציע הוא 20%. מציע שינקוב בשיעור ההנחה המרבי יקבל את מלוא 20 הנקודות שבמרכיב המחיר, ויתר המציעים ינוקדו באופן יחסי לשיעור ההנחה שהציעו. הצעה הנוקבת בשיעור הנחה העולה על 20% תיפסל על הסף. הצעה שלא ננקב בה שיעור הנחה כלשהו תיחשב כהצעה במחיר המלא, קרי הנחה של 0%.
מינהלה
	הפעולה
	המועד
	השעה

	מועד פרסום המכרז
	מיידי
	

	רכישת מסמכי המכרז - תמורת 1,000 ₪ שלא יוחזרו
	מיום הפרסום ועד 2026\10\08
	14:00

	מפגש מציעים - השתתפות חובה
	2026\10\11 
	10:00

	המועד האחרון להגשת שאלות הבהרה
	2026\10\15
	14:00

	המועד האחרון להגשת הצעות
	2026\10\22
	14:00

	מועד פתיחת תיבת המכרזים או מועד אחר שייקבע ע"י ועדת המכרזים
	22/10/2026
	14:15

	תוקף ערבות המכרז - עד ליום
	20/01/2027
	



את מסמכי המכרז ניתן לרכוש במשרדי המועצה, בבניין המועצה בנחף, בימים א'-ה' בין השעות 09:00 ל-13:00, תמורת סך של 1,000 ₪ שלא יוחזרו בשום מקרה, בין אם הוגשה הצעה ובין אם לאו. ניתן לעיין במסמכי המכרז, קודם לרכישתם, במשרדי גזבר המועצה ובאתר האינטרנט של המועצה.
מפגש מציעים יתקיים ביום 11/10/2026 בשעה 10:00, בבניין המועצה. ההשתתפות במפגש היא חובה ומהווה תנאי סף. מציע שלא ישתתף במפגש - הצעתו תיפסל על הסף.
המשתתף במכרז יצרף להצעתו ערבות בנקאית אוטונומית על סך 5,000 ₪, שתהא בתוקף עד ליום 20/01/2027, בנוסח שבמסמכי המכרז בלבד. אי צירוף ערבות בנקאית כנדרש יביא לפסילת ההצעה על הסף. לא תתקבל ערבות מחברת ביטוח, שיק בנקאי או כל תחליף אחר לערבות בנקאית.
ההצעה תוגש במסירה אישית בלבד, במעטפה סגורה, בצירוף כל האישורים הדרושים, לתיבת המכרזים שבמשרדי מזכירות המועצה, עד ליום 22/10/2026 בשעה 14:00. הצעות שתשלחנה בדואר או בכל דרך אחרת לא תתקבלנה.
פרטים נוספים ניתן לקבל במשרדי גזבר המועצה, בימים א'-ה', בטלפון 04-9987140.
המועצה וועדת המכרזים רשאיות לשקול, בין יתר שיקוליהן, את יכולתו הכספית של המציע, ניסיונו בעבודות קודמות ומומחיותו המקצועית בעבודות דומות, לרבות עמידתו בלוחות זמנים. המועצה אינה מתחייבת לקבל את ההצעה הזולה ביותר או כל הצעה שהיא, והיא שומרת לעצמה את הזכות לבטל את המכרז כולו או חלקו, מכל סיבה שתיראה לה, ובכל עת - הן לפני פתיחת תיבת ההצעות והן לאחריה - מבלי שתידרש לנמק את החלטתה, ולמציעים לא תהא כל טענה, דרישה או תביעה בשל כך.
המכרז נכתב בלשון זכר מטעמי נוחות בלבד, ומופנה לנשים ולגברים כאחד.


בכבוד רב,
מוחמד זורי
ראש המועצה המקומית נחף


מסמך ב' - הוראות למשתתפים במכרז
1. כללי והגדרות
1.1	המועצה המקומית נחף (להלן: "המועצה") מזמינה בזאת מציעים להגיש לה הצעות למתן שירותי חשבות שכר למועצה, בהתאם לתנאים המפורטים במסמכי המכרז ובהסכם המצורף להם.
1.2	במסמכי המכרז יהיו למונחים הבאים המשמעות שלצידם: "המועצה" - המועצה המקומית נחף; "הוועדה" - ועדת המכרזים של המועצה; "המציע" - מי שרכש את מסמכי המכרז והגיש הצעה; "הזוכה" - המציע שהצעתו תיקבע כהצעה הזוכה; "השירותים" - שירותי חשבות השכר כמפורט במסמך ג'; "חשב השכר המוצע" - חשב השכר שהמציע מעמיד לביצוע השירותים בפועל; "גזבר המועצה" - גזבר המועצה או מי מטעמו שהוסמך על ידו.
1.3	כותרות הסעיפים נועדו לנוחות ההתמצאות בלבד ואין להן נפקות בפרשנות מסמכי המכרז. לצורך פרשנות תנאי המכרז לא יובא בחשבון הכלל של "פרשנות נגד המנסח".
1.4	אם תימצא סתירה בין מסמכי המכרז, או אי בהירות לגבי האמור בהם, תהיה המועצה רשאית לבחור, לפי שיקול דעתה המלא, את הניסוח הנכון ואת הפירוש העדיף, ולמציע לא תהא כל טענה או תביעה בשל כך. כל סתירה או אי התאמה בין מסמכי המכרז השונים, או בין הוראות שונות באותו מסמך, יפורשו באופן המרחיב את חובות המציע או את זכויות המועצה.
1.5	המועצה רשאית לשנות מעת לעת, לפני המועד האחרון להגשת ההצעות, את מסמכי המכרז, לצורך הוספה, ביטול או שינוי תנאים קיימים ומכל סיבה אחרת. כל שינוי יועבר לידיעת מי שרכש את מסמכי המכרז, ומסמכים אלה יהוו חלק בלתי נפרד ממסמכי המכרז ויקבלו עדיפות על פני מסמכים קודמים.
1.6	המועצה רשאית לבטל את המכרז מכל סיבה שהיא, מבלי שתידרש לנמק את החלטתה, בכל עת - הן לאחר פרסום המכרז ובטרם פתיחת תיבת ההצעות והן לאחר מכן. עצם השתתפותו של המציע במכרז מעידה על כך שלא יבוא בטענות למועצה ככל שתעשה כן.
1.7	המועצה רשאית בכל עת להביא להפסקת ההתקשרות בינה לבין הזוכה, מכל סיבה שהיא ומבלי שתידרש לנמק את החלטתה, בהודעה של 30 יום מראש, ולזוכה לא תהיינה טענות כנגד החלטה זו ולא יהיה זכאי לפיצוי כלשהו, למעט זכותו לקבל תמורה מלאה בעד שירותים שניתנו בפועל ואושרו על ידי המועצה.
2. תנאי סף להשתתפות במכרז
רשאים להשתתף במכרז ולהגיש הצעות אך ורק מציעים שמתקיימים בהם, במועד האחרון להגשת ההצעות למכרז, כל התנאים המצטברים המפורטים להלן:
תנאי סף 1 - המציע הוא משרד רואי חשבון
2.1	המציע הוא משרד רואי חשבון - רואה חשבון יחיד, שותפות של רואי חשבון או חברת רואי חשבון - שבבעלותו ו/או בשליטתו רואה חשבון בעל רישיון בר תוקף לפי חוק רואי חשבון, התשט"ו-1955, וכל השותפים ו/או בעלי המניות בו, לפי העניין, הם רואי חשבון מורשים.
2.1.1	להוכחת עמידתו בתנאי סף זה יצרף המציע: (א) העתק רישיון רואה חשבון בר תוקף על שם המציע ו/או על שם השותף/בעל המניות בו; (ב) תדפיס עדכני מרשם החברות או מרשם השותפויות, לפי העניין; (ג) אישור עורך דין או רואה חשבון בדבר זהות הבעלים, השותפים ומורשי החתימה במציע, וכי כולם רואי חשבון מורשים.
מובהר כי תנאי זה הוא תנאי מהותי שאין עליו ויתור. הצעה שתוגש על ידי מי שאינו משרד רואי חשבון - תיפסל על הסף.
תנאי סף 2 - ניסיון המציע במתן שירותי חשבות שכר לרשויות מקומיות
2.2	המציע העניק בעצמו, ברציפות, שירותי חשבות שכר לרשות מקומית אחת לפחות (עירייה, מועצה מקומית, מועצה אזורית, איגוד ערים או תאגיד עירוני), במהלך חמש (5) השנים שקדמו למועד האחרון להגשת ההצעות למכרז.
2.2.1	להוכחת עמידתו בתנאי סף זה ימלא המציע את מסמך ו' (טופס פירוט ניסיון), ויצרף לגביו: (א) תצהיר ערוך כדין בפני עורך דין; (ב) אישור בכתב מאת גזבר או מנכ"ל כל רשות מקומית שצוינה, ובו תקופת מתן השירות, היקפו ומספר תלושי השכר החודשי; (ג) העתקי הסכמי ההתקשרות או הזמנות עבודה, ככל שאלה בידי המציע.
2.2.2	ניסיון של גוף אחר, לרבות חברה קשורה, חברת בת, חברת אם או מי שהמציע עתיד להתקשר עמו - לא ייחשב כניסיון המציע. ניסיונו האישי של חשב השכר המוצע אצל מעסיק אחר אינו מהווה ניסיון של המציע לעניין תנאי סף זה.
תנאי סף 3 - חשב השכר המוצע
2.3	המציע מעמיד לביצוע השירותים חשב שכר, עובד המציע או שותף בו, אשר מתקיימים בו כל אלה במצטבר: (א) 12 שנות לימוד או תעודת בגרות מלאה; (ב) תעודת חשב שכר מטעם מוסד מוכר; (ג) ותק של שמונה (8) שנים לפחות בעיסוק בחשבות שכר ברשות מקומית אחת או יותר.
2.3.1	להוכחת עמידתו בתנאי סף זה ימלא המציע את מסמך ז' (טופס פרטי חשב השכר המוצע) ויצרף: קורות חיים, העתקי תעודות השכלה והסמכה, ואישורי העסקה ממעסיקים קודמים המעידים על הוותק הנדרש.
2.3.2	החלפת חשב השכר המוצע לאחר הגשת ההצעה טעונה אישור מראש ובכתב של גזבר המועצה, ובלבד שהחלופי עומד בכל תנאי הסף ובדירוג איכות שאינו נופל מזה שנוסח על בסיסו ניקוד ההצעה. החלפה ללא אישור כאמור מהווה הפרה יסודית של ההסכם.
תנאי סף 4 - היקף הניסיון
2.4	המציע ו/או חשב השכר המוצע מטעמו טיפלו, ברשות מקומית אחת לפחות, בהיקף של 250 תלושי שכר לפחות בחודש, במשך 12 חודשים רצופים לפחות במהלך חמש השנים שקדמו למועד האחרון להגשת ההצעות.
2.4.1	להוכחת עמידתו בתנאי סף זה יצרף המציע אישור בכתב מאת גזבר הרשות המקומית הרלוונטית, בציון מספר התלושים החודשי הממוצע והתקופה.
תנאי סף 5 - היעדר הרשעות וניהול ספרים
2.5	המציע, ובמקרה של תאגיד - התאגיד ו/או מי ממנהליו, לא הורשעו בעבירה פלילית מסוג עוון או פשע, ולא בעבירה לפי חוק שכר מינימום, התשמ"ז-1987, ולא בעבירה לפי חוק עובדים זרים (איסור העסקה שלא כדין והבטחת תנאים הוגנים), התשנ"א-1991. להוכחת תנאי זה יצרף המציע תצהיר ערוך כדין בפני עורך דין (מסמך יא').
2.6	המציע הוא עוסק מורשה ובעל אישור תקף על ניהול פנקסי חשבונות ורשומות לפי חוק עסקאות גופים ציבוריים, התשל"ו-1976. להוכחת תנאי זה יצרף המציע את האישורים על שמו בלבד.
תנאי סף 6 - תנאים מינהליים
2.7	המציע רכש את מסמכי המכרז מן המועצה ושילם בעדם בקופת המועצה. להוכחת תנאי זה יצרף המציע קבלה מקורית על שמו. לא יתקבל תחליף לקבלה, לרבות הודעת קיזוז בגין חוב של המועצה למציע.
2.8	המציע השתתף במפגש המציעים. ההשתתפות במפגש היא חובה. להוכחת תנאי זה יצרף המציע את פרוטוקול מפגש המציעים החתום, המעיד על השתתפותו.
2.9	המציע צירף להצעתו ערבות מכרז בנוסח ובסכום הנדרשים במסמכי המכרז.
2.10	כל תנאי הסף וכל יתר התנאים והדרישות שבמסמכי המכרז חייבים להתקיים במציע עצמו ולא בגוף משפטי אחר, לרבות גוף הקשור למציע בקשר משפטי כלשהו. אין להגיש הצעה אחת המוגשת על ידי שני מציעים או יותר, ואין להגיש הצעה במשותף.
2.11	עצם פנייתה של המועצה למציע פוטנציאלי להשתתף במכרז לא תיחשב, כשלעצמה, כהוכחה לעמידתו בתנאי הסף. בכל מקרה שבו האישורים או התעודות המוגשים על ידי המציע הם בעלי תוקף מוגבל, נדרש כי אלה יהיו תקפים במועד האחרון להגשת ההצעות.
3. בדיקות מוקדמות, הבהרות ושינויים
3.1	המציע יקרא בעיון ויבדוק את כל מסמכי המכרז, יבחן אם הם מובנים לו, אם אינם מכילים סתירות ואם הם ברורים לו די הצורך להכנת הצעתו, ישתתף במפגש המציעים, וינקוט בכל האמצעים הנראים לו נחוצים כדי לחקור את תנאי ההתקשרות עם המועצה.
3.2	הזוכה יהיה מנוע מלטעון או לבסס תביעות כספיות כלפי המועצה עקב אי הכרת נתונים כלשהם אודות התנאים למתן השירותים ולקיום יתר התחייבויותיו לפי מסמכי המכרז.
3.3	מצא המציע סתירות, שגיאות או אי התאמות במסמכי המכרז, או שהיה לו ספק כלשהו בקשר למובן המדויק של תנאי או פרט הכלולים בהם, עליו להודיע על כך בכתב, בקובץ Word, לגזבר המועצה בדוא"ל gezbar@nahef.muni.il, עם העתק ללשכת ראש המועצה בדוא"ל lishka@nahef.muni.il, עד לא יאוחר מיום 15/10/2026 בשעה 14:00. על המציע לוודא טלפונית את קבלת פנייתו בטלפון 04-9987140.
3.4	תשובות והבהרות יימסרו בכתב לכל רוכשי מסמכי המכרז. על המציע לצרף להצעתו את מסמכי ההבהרות כשהם חתומים על ידו, והם יהוו חלק בלתי נפרד ממסמכי המכרז.
3.5	המועצה מוסמכת ליתן מיוזמתה הבהרות ולתקן טעויות שנפלו במסמכי המכרז, בהודעה בכתב שתימסר לכל רוכשי המסמכים. רק הבהרות ושינויים שנמסרו בכתב יחייבו את המועצה. בכל מקרה של סתירה בין מסמכי המכרז לבין מסמכי הבהרות - יגבר האמור במסמכי ההבהרות, ובמקרה של סתירה בין מסמכי הבהרות לבין עצמם - יגבר המאוחר. המועצה לא תישא באחריות לפירושים או הסברים שיינתנו בעל פה, ואלה לא יחייבו אותה.
3.6	לאחר חלוף המועד להגשת שאלות הבהרה לא תישמע כל טענה בדבר סתירה, שגיאה, אי התאמה, טעות או אי הבנה של פרט כלשהו הקשור במכרז.
4. מפגש מציעים
4.1	מפגש מציעים יתקיים ביום 11/10/2026 בשעה 10:00 בבניין המועצה. ההשתתפות במפגש היא חובה ומהווה תנאי סף להגשת הצעה.
4.2	במפגש יוצגו למציעים נתוני השכר של המועצה, מערכת השכר שבה היא עושה שימוש, מבנה כוח האדם והדירוגים הקיימים, ותכולת השירות הנדרשת. המציעים רשאים להציג שאלות במפגש, אך תשובות שיינתנו בעל פה לא תחייבנה את המועצה אלא אם ניתנו בכתב במסגרת מסמכי ההבהרות.
4.3	רכישת מסמכי המכרז לאחר מועד מפגש המציעים אינה פוטרת את הרוכש מן החובה להשתתף במפגש, ואינה מקנה לו אפשרות לשלוח שאלות הבהרה לאחר המועד שנקבע.
5. מילוי מסמכי המכרז והכנת ההצעה
5.1	אין לכתוב או למלא פרטים בעיפרון באיזה ממסמכי המכרז. אין להשתמש בטיפקס. במקרה שיש צורך לתקן רישום שבוצע, יש לסמן "X" על הרישום שרוצים לתקן, ולכתוב מחדש בעט.
5.2	אין לרשום כל שינוי, תוספת, מחיקה, הערה או הסתייגות במסמכי המכרז, בין בגוף המסמכים ובין במכתב לוואי או בכל אופן אחר, אלא אם הדבר נתבקש במפורש. כל רישום כאמור ייחשב כאילו אינו קיים, ואם לדעת המועצה הוא מהותי - עלול הוא לפסול את ההצעה.
5.3	ההצעה תוגש בשני עותקים, לאחר שמולאה כנדרש וכשהיא חתומה על ידי המציע. כמו כן יצורפו שני עותקים של כל מסמכי המכרז כשהם חתומים על ידי המציע בכל דף ודף בנפרד, שאם לא כן תיפסל ההצעה.
5.4	ההצעה הכספית (מסמך ח') תוגש במעטפה נפרדת, סגורה ואטומה, שעליה ייכתב "הצעה כספית - מכרז 09/2026 - שירותי חשבות שכר", ותוכנס אל תוך מעטפת המכרז הראשית. אין לכלול את ההצעה הכספית, ולו ברמז, באיזה ממסמכי האיכות. גילוי פרט כלשהו מן ההצעה הכספית במסמכי האיכות עלול להביא לפסילת ההצעה.
5.5	הצעת המחיר תכלול ביצוע מלא של כל הפעילויות וההתחייבויות, ללא יוצא מן הכלל, שעל המציע לבצע על פי מסמכי המכרז.
5.6	הגשת הצעה למכרז מהווה אישור של המציע לכך שכל פרטי המכרז ידועים לו, כי הוא מסכים לאמור בהם וכי הוא מסוגל למלא אחר כל התחייבויותיו. לאחר הגשת ההצעה לא תתקבל כל טענה בדבר טעות או אי הבנה בקשר לפרט כלשהו שבמסמכי המכרז.
6. חתימה על מסמכי המכרז והמצאת אישורים
6.1	יש לחתום על כל מסמכי המכרז, לרבות הסכם ההתקשרות על נספחיו. כל עמוד במסמכי המכרז יישא חתימה של המציע. הצעה שלא תהיה חתומה במלואה וכחוק - לא תובא לדיון.
6.2	על מסמכי ההצעה יחתמו מורשי החתימה מטעם המציע, בצירוף חותמת המציע, ויצורף אישור של עורך דין על סמכותם לחתום בשם המציע ועל כך שהמציע מאשר את אמיתות הפרטים הנקובים בהצעה.
6.3	חובה על המציע לצרף להצעתו, ולהניח בתוך מעטפת המכרז, את המסמכים והאישורים הבאים:
6.3.1	כל המסמכים להוכחת עמידת המציע בתנאי הסף כאמור בסעיף 2 לעיל, על סעיפי המשנה שבו;
6.3.2	מסמך ו' - טופס פרטי המציע, פירוט ניסיון ורשימת ממליצים, מלא וחתום;
6.3.3	מסמך ז' - טופס פרטי חשב השכר המוצע, מלא וחתום, בצירוף קורות חיים ותעודות;
6.3.4	ערבות מכרז בנקאית אוטונומית על סך 5,000 ₪, על שם המציע שהגיש את ההצעה, בתוקף עד ליום 20/01/2027, בנוסח שבמסמך ט' בלבד;
6.3.5	אישור תקף על ניהול פנקסי חשבונות ורשומות לפי חוק עסקאות גופים ציבוריים (אכיפת ניהול חשבונות), התשל"ו-1976, על שם המציע בלבד;
6.3.6	אישור תקף על שיעור ניכוי מס במקור ותעודת עוסק מורשה;
6.3.7	ככל שהמציע הוא תאגיד - אישור עורך דין או רואה חשבון אודות מורשי החתימה של התאגיד נכון ליום עריכת המכרז, וכן כי מסמכי המכרז נחתמו כדין; וכן תדפיס מרשם החברות או מרשם השותפויות שיופק לא יותר מ-10 ימים לפני מועד הגשת ההצעה, ובו יפורטו בעלי המניות או השותפים, המנהלים, המשרד הרשום, הדוחות השנתיים שהוגשו, השעבודים והחובות באגרות. תאגיד שלא דיווח על מנהלים או משרד רשום, או שלא שילם אגרות, או שלא הגיש דוחות שנתיים - לא יהא רשאי להשתתף במכרז;
6.3.8	התצהירים שבמסמך יא', ערוכים וחתומים כדין בפני עורך דין;
6.3.9	מסמכי ההבהרות, ככל שיצאו, חתומים על ידי המציע;
6.3.10	קבלה על רכישת מסמכי המכרז ופרוטוקול מפגש המציעים;
6.3.11	חוברת המכרז כולה, חתומה בכל עמודיה;
6.3.12	מעטפה סגורה ובה ההצעה הכספית (מסמך ח').
6.4	מובהר ומודגש - בהדגשת יתר - כי אי צירוף אחד המסמכים או יותר, ואי חתימה על כל מסמכי המכרז לרבות ההסכם על נספחיו, מהווים אי עמידה בתנאי הסף, וועדת המכרזים לא תדון כלל בהצעה שהוגשה.
6.5	המציע אינו רשאי להשלים מסמכים לאחר הגשת ההצעה. מסמכים שלא הונחו במעטפה הסגורה בתיבת ההצעות לא יוגשו לאחר מכן. אין באמור כדי לגרוע מסמכות הוועדה לפי סעיף 10 להלן לדרוש הבהרות והשלמות טכניות.
7. ערבות מכרז
7.1	המציע יצרף להצעתו ערבות בנקאית אוטונומית, בלתי מותנית ובלתי חוזרת, על סך 5,000 ₪, על שם המציע שהגיש את ההצעה. לא תתקבל ערבות שלא על שם המציע. תוקף הערבות יהא עד ליום 20/01/2027.
7.2	הערבות תהיה בנוסח שצורף למסמכי המכרז (מסמך ט') בלבד. שינוי כלשהו בנוסח יביא לפסילת הערבות, ובעקבותיה לפסילת ההצעה על הסף. לא יתקבל תחליף כלשהו לערבות בנקאית, לרבות ערבות מחברת ביטוח, שיק בנקאי או הודעת קיזוז.
7.3	כל ההוצאות הקשורות במתן הערבות יחולו על המציע.
7.4	נדחתה הצעת המציע או לא הובאה לדיון, תשחרר המועצה את הערבות מיד עם ההודעה על דחיית ההצעה, ולא יאוחר מתום 90 יום מן המועד האחרון להגשת ההצעות. התקבלה הצעת המציע, תשוחרר הערבות תוך 7 ימים מן היום שבו חתם המציע על ההסכם והמציא ערבות ביצוע ואישור על קיום ביטוחים.
7.5	לא חתם המציע שהצעתו נתקבלה על ההסכם, או לא המציא ערבות ביצוע או אישור על קיום ביטוחים, בתוך 14 ימים מיום קבלת ההודעה על הזכייה - תהיה המועצה רשאית לחלט את הערבות, כולה או חלקה, לכיסוי ההפסדים שייגרמו לה, מבלי שתידרש להוכיח נזק, ומבלי לגרוע מזכותה לתבוע את נזקיה הממשיים אף אם יעלו על סכום הערבות.
7.6	המועצה רשאית להאריך את המועד להגשת ההצעות. במקרה כזה יאריך המציע את תוקף ערבות המכרז בהתאם. מציע שלא יאריך את ערבותו ייחשב כמי שחזר בו מהצעתו.
8. תוקף ההצעה
8.1	תוקף ההצעה הוא 180 יום מן המועד האחרון להגשת הצעות.
8.2	נדרש לכך בכתב על ידי המועצה, יאריך המציע את תוקף הצעתו ואת תוקף ערבות המכרז ב-90 יום נוספים. מציע שלא יאריך את ערבותו ייחשב כמי שחזר בו מהצעתו.
9. המקום והזמן להגשת ההצעות
9.1	את ההצעה, על כל נספחיה ומסמכיה, יש להכניס למעטפה סגורה ואטומה, שתופקד במסירה אישית בלבד בתיבת המכרזים שבמשרדי מזכירות המועצה, עד ליום 22/10/2026 בשעה 14:00. הצעות שתשלחנה בדואר או בכל דרך אחרת לא תתקבלנה. מסמכים שיימסרו לאחר המועד והשעה האמורים ייפסלו ולא ייכללו בדיוני ועדת המכרזים.
9.2	על המעטפה יצוין אך ורק: "המועצה המקומית נחף - מכרז פומבי מס' 09/2026 - שירותי חשבות שכר". אין לרשום על המעטפה את פרטי המציע או כל סימן מזהה אחר.
9.3	מעטפות שיימסרו לאחר המועד האמור לא תיפתחנה, אלא לשם בירור זהות מגיש המעטפה לצורך החזרתה.
9.4	יחד עם ההצעה יחזיר המציע למועצה את כל מסמכי המכרז. למעטפת ההצעה יצרף המציע עותק סרוק של חוברת המכרז כוללת כל המסמכים הדרושים על גבי דיסק חיצוני.
10. פתיחת תיבת המכרזים, בדיקת ההצעות ובחירת ההצעה הזוכה
10.1	פתיחת תיבת ההצעות תתקיים ביום 22/10/2026 בשעה 14:15, או במועד אחר שיפורסם על לוח המודעות בכניסה למועצה.
10.2	המכרז יתנהל בשיטת שתי המעטפות. במעמד פתיחת התיבה תיפתחנה מעטפות המכרז הראשיות בלבד. מעטפות ההצעה הכספית תוצאנה, תסומנה, תיחתמנה בחתימת יושב ראש הוועדה ומזכיר הוועדה, ותישמרנה סגורות עד לשלב פתיחתן כמפורט להלן.
10.3	בדיקת ההצעות ובחירת ההצעה הזוכה תבוצענה בהליך רב שלבי, כמפורט להלן:
10.3.1	שלב א' - בחינת עמידה בתנאי הסף: היועץ המשפטי של המועצה יבחן את מסמכי המציעים ואת עמידתם בתנאי הסף, ויעביר את חוות דעתו לוועדת המכרזים. הוועדה תדון בחוות הדעת, תעיין במסמכי המציעים ותיתן את החלטתה. הצעות שלא יוכיחו עמידה בתנאי הסף - ייפסלו, ומעטפת ההצעה הכספית שלהן תוחזר סגורה למציע.
10.3.2	שלב ב' - ניקוד האיכות: ועדת המכרזים, בסיוע צוות מקצועי שימונה על ידה ובראשו גזבר המועצה, תנקד את ההצעות שעברו את שלב א' לפי אמות המידה שבמסמך ד'. לצורך כך רשאית הוועדה לזמן את המציעים ואת חשבי השכר המוצעים מטעמם למפגש הערכה, ולפנות לממליצים. הניקוד ייערך בכתב ובהנמקה, ויירשם בפרוטוקול. הצעה שתקבל פחות מ-48 נקודות איכות (60% ממרכיב האיכות) - תיפסל ולא תובא לשלב הבא.
10.3.3	שלב ג' - פתיחת ההצעות הכספיות: לאחר שנקבע ונחתם ניקוד האיכות, ורק אז, תיפתחנה מעטפות ההצעה הכספית של המציעים שעברו את שלב ב'. גזבר המועצה יבדוק את סבירות ההצעות ויערוך את החישובים הנדרשים, וייתן את חוות דעתו לוועדה. סבר הגזבר כי הצעה היא גרעונית או תכסיסנית - ינמק את קביעתו. הוועדה תדון בחוות הדעת, ובמידת הצורך תזמן את המציע לשימוע. הצעות גרעוניות או תכסיסניות - ייפסלו.
10.3.4	שלב ד' - שקלול והמלצה: הוועדה תשקלל את ניקוד האיכות ואת ניקוד המחיר לפי הנוסחה שבמסמך ד', ותיתן את המלצתה לראש המועצה. ככל שלא תמליץ הוועדה על ההצעה בעלת הניקוד המשוקלל הגבוה ביותר - תנמק את החלטתה. הוועדה רשאית להמליץ על הצעה יחידה שנותרה כשרה.
10.3.5	שלב ה' - החלטת ראש המועצה: ראש המועצה יבחן את המלצת הוועדה ואת המסמכים, ויקבל את החלטתו. ביקש ראש המועצה לחרוג מהמלצת הוועדה - יביא את העניין לדיון ולהחלטה בפני מליאת המועצה, בהתאם לדין.
10.4	היו שתי הצעות או יותר בעלות ניקוד משוקלל זהה, תיבחר ההצעה שקיבלה את ניקוד האיכות הגבוה יותר. נותר השוויון - תיערך בין המציעים התמחרות נוספת לגבי מרכיב המחיר בלבד, ובה לא יוכל מציע להרע את הצעתו. נותר השוויון גם לאחר ההתמחרות - יוכרע בהגרלה שתיערך בפני הוועדה.
10.5	המועצה שומרת לעצמה את הזכות לדרוש מן המציע, גם לאחר פתיחת ההצעות, מידע, נתונים, הסברים, פרטים נוספים, הבהרות ומסמכים נוספים בכל עניין הקשור בהצעתו, לשביעות רצונה המלא, כדי לבחון את המציע, כשירותו, ניסיונו, חוסנו הכלכלי וסבירות הצעתו. סירב המציע למסור את המבוקש - תהיה המועצה רשאית להסיק מסקנות כפי שתיראנה לה, עד כדי פסילת ההצעה.
10.6	המועצה רשאית לערוך חקירות ובדיקות אודות המציעים, ובכלל זה אודות עברם, ניסיונם ורמת שביעות הרצון של גופים שאצלם עבדו. בהגשת ההצעה רואים את המציע כמי שהסכים מרצונו לעריכת בדיקות וחקירות כאמור. מציע שיימנע משיתוף פעולה מלא, או שימסור מידע לא נכון, חלקי או מטעה - המועצה רשאית לפסול את הצעתו.
10.7	המועצה רשאית לפסול מציע שקיימת לגביו חוות דעת שלילית מאת גופים אחרים בהתייחס לשירותים שסיפק להם. במקרה כאמור תינתן למציע זכות טיעון בכתב או בעל פה לפני קבלת ההחלטה הסופית.
10.8	המועצה רשאית שלא להתחשב כלל בהצעה בלתי סבירה מבחינת מחירה לעומת מהות ההצעה ותנאיה, או בשל חוסר התייחסות מפורטת לסעיף מסעיפי המכרז שלדעת המועצה מונע הערכת ההצעה כראוי.
10.9	המועצה אינה מתחייבת לקבוע את ההצעה הזולה ביותר או כל הצעה שהיא כזוכה. רק חתימת המועצה על ההסכם, בידי כל מורשי החתימה שלה ובצירוף חתימת החשב המלווה, תהווה התקשרות מחייבת. החלטה על זכייה, לרבות הודעה על כך, אינה מהווה אישור להתקשרות בהסכם, והמציע אינו רשאי להסתמך עליה.
10.10	משתתף שהצעתו לא תתקבל יקבל על כך הודעה בכתב, ואליה תצורף הערבות הבנקאית שהומצאה על ידו.
10.11	עיון במסמכי המכרז: למציעים נתונה הזכות לעיין בהצעה הזוכה, בהתאם לדיני המכרזים ובתיאום מראש עם המועצה. סבר המציע כי בהצעתו חלקים הכוללים סודות מסחריים או עסקיים שאין לאפשר עיון בהם - יצרף להצעתו נספח המפרט אותם ואת הנימוקים, למעט הצעתו הכספית והנתונים הנוגעים להוכחת עמידתו בתנאי הסף, שייחשפו בכל מקרה. מציע שלא יצרף נספח כאמור ייחשב כמי שהסכים לחשיפת הצעתו במלואה. צירף המציע נספח כאמור - ייחשב הדבר כהסכמה לחיסיון מידע מקביל בהצעות אחרות ולוויתור על עיון בו. ההחלטה בדבר חשיפה או חיסיון נתונה לוועדת המכרזים.
11. תקופת ההתקשרות
11.1	תקופת ההתקשרות עם הזוכה היא 12 חודשים מיום מתן צו תחילת עבודה (להלן: "תקופת ההתקשרות הראשונה").
11.2	למועצה נתונה האופציה, לפי שיקול דעתה הבלעדי, להאריך את ההתקשרות בארבע (4) תקופות נוספות בנות 12 חודשים כל אחת, ובלבד שסך כל תקופות ההתקשרות לא יעלה על 60 חודשים. מימוש האופציה ייעשה בהודעה בכתב שתימסר לזוכה 30 יום לפחות לפני תום התקופה שבתוקף.
11.3	המחירים שנקב בהם המציע יעמדו בתוקפם לאורך כל תקופות ההתקשרות. לא תחול על התמורה הצמדה כלשהי.
11.4	האמור בסעיף זה כפוף לזכות המועצה להביא את ההתקשרות לידי סיום בכל עת, בהודעה של 30 יום מראש, כאמור בסעיף 1.7 לעיל ובהסכם.
12. חתימת ההסכם והמצאת ערבות ביצוע
12.1	עם קביעת הזוכה תימסר לו על כך הודעה בכתב. הזוכה מתחייב, בתוך 14 ימים מיום קבלת ההודעה, לחתום על הסכם ההתקשרות ולהמציא את כל המסמכים הנדרשים, ובכללם: ערבות ביצוע בנקאית אוטונומית על סך 12,000 ₪, בתוקף למשך כל תקופת ההתקשרות ובתוספת 90 יום; אישור על קיום ביטוחים חתום בידי מבטח; התחייבות לשמירת סודיות; והצהרה בדבר היעדר ניגוד עניינים.
12.2	אי חתימה על ההסכם, או אי המצאת ערבות ביצוע, או אי המצאת האישורים הנדרשים, או אי התחלת מתן השירותים - יביאו לחילוט ערבות המכרז ולביטול הזכייה, והמועצה תהיה רשאית להתקשר עם המציע הבא בתור או לפרסם מכרז חדש.
13. הוצאות
13.1	כל משתתף יישא בלעדית בכל העלויות, מכל מין וסוג, הכרוכות בהשתתפותו במכרז. המועצה לא תחזיר ולא תשתתף בשום צורה בהוצאות המשתתפים, לרבות בדיקות מוקדמות, ערבויות, דמי רכישת מסמכי המכרז או כל הוצאה אחרת.
13.2	דמי ביול ההסכם והמסמכים האחרים, אם וככל שהדין מחייב ביול, יחולו על המציע בלבד.
14. הוראות שונות
14.1	המועצה שומרת לעצמה את הזכות שלא להתחשב בפגמים פורמליים בהצעה, במידה שוויתור כזה לא יגרום נזק למועצה ולא יפגע בעקרון השוויון בין המציעים.
14.2	בהגשת הצעתו מסכים המציע לכך שהמועצה תהא רשאית, אך לא חייבת, לאפשר למציע שהצעתו חסרה או פגומה לתקן או להשלים את הצעתו, לפי שיקול דעתה, בדרך ובתנאים שתקבע, ובכפוף לדיני המכרזים.
14.3	המועצה רשאית לבטל את המכרז, בין היתר, בהתקיים אחת או יותר מאלה: חל שינוי נסיבות או השתנו צורכי המועצה באופן המצדיק את הביטול; קיים בסיס לחשד ממשי שהמשתתפים, או חלקם, תיאמו ביניהם את ההצעות או פעלו באופן המהווה הסדר כובל; התברר למועצה כי נפלה טעות בתנאים או בדרישות, או שהושמטו נתונים או דרישות מהותיים.
14.4	כל מסמכי המכרז הם רכושה של המועצה. המסמכים מושאלים לרוכשם לשם הכנת הצעתו בלבד. אין להעתיקם או להשתמש בהם לכל מטרה אחרת.
15. הודעות ונציגות
15.1	בעת רכישת מסמכי המכרז יודיע המציע למועצה את כתובתו לצורך מסירת הודעות, וכן את שמו, מספר הטלפון, מספר הפקסימיליה וכתובת הדואר האלקטרוני של האדם שייצג אותו בכל הקשור במכרז זה.
15.2	כל הודעה שתישלח על ידי המועצה בדואר רשום לפי המען שמסר המציע תיחשב כאילו נתקבלה על ידו כעבור 72 שעות ממועד מסירתה למשלוח בבית הדואר. הודעה שתישלח בדואר אלקטרוני לכתובת שמסר המציע תיחשב כנתקבלה בתחילת יום העסקים הראשון שלאחר שיגורה.


מוחמד זורי
ראש המועצה המקומית נחף


מסמך ג' - מפרט השירותים
(מסמך זה מהווה גם נספח 1 להסכם ההתקשרות)
1. ייעוד השירות
ריכוז נושא תשלום השכר לעובדי המועצה המקומית נחף, לרבות הכנת תשלומי השכר, ביצוע בקרות ודוחות שכר, ניהול תיקי העובדים, ומתן מענה לעובדים, להנהלת המועצה ולגורמי הרגולציה בנושאי שכר. מפרט זה נשען על תיאור התפקיד "חשב שכר" שפרסם משרד הפנים - מינהל השלטון המקומי, האגף הבכיר לבקרת הון אנושי ברשויות המקומיות (עדכון מיום 26.3.2023).
2. נתוני המועצה
	הנתון
	היקף

	מספר עובדים
	כ-400 עובדים

	מספר משרות
	כ-300 משרות

	מתוכם - מורי תיכון
	כ-100

	מתוכם - תומכות הוראה
	כ-90

	מתוכם - עובדים סוציאליים
	כ-23

	מערכת השכר שבשימוש המועצה
	מערכת השכר של חברת "אוטומציה"



הנתונים הם נכון למועד פרסום המכרז ומובאים לצורכי אומדן בלבד. שינוי בהיקף העובדים או המשרות, בשיעור של עד 20% כלפי מעלה או כלפי מטה, לא יזכה את נותן השירותים בתוספת תמורה ולא יגרע ממנה.
3. תכולת השירות - פירוט הביצועים והמשימות
3.1 הכנת תשלומי שכר לעובדים
●	חישוב רכיבי שכרו של כל עובד, על פי שינויי השכר החלים במשק, ההסכמים הקיבוציים, הסכמי העבודה, שינויי שכר המינימום ועוד, והזנתם למערכת המידע.
●	אחריות לתשלום השכר לעובדים בזמן ובמועדים הקבועים במועצה, ולא יאוחר מן המועד הקבוע בדין.
●	בדיקת התאמה בין נתוני תלושי השכר לנתוני הדיווח, איתור שגיאות והזנת תיקונים למערכת המידע.
●	בדיקה שוטפת של התאמת נתוני השכר שבתלוש להסכמים הקיבוציים החלים על כל עובד ועובד, ולהוראות הממונה על השכר במשרד האוצר.
●	הפקת דוחות חודשיים ושנתיים לשלטונות המס, לרבות טופס 102, טופס 126 וטופס 106.
●	ביצוע הדיווחים לקרנות הפנסיה, לקופות הגמל, לקרנות ההשתלמות ולמוסד לביטוח לאומי, במועדם.
●	ביצוע הדיווחים הנדרשים למשרד האוצר, למשרד הפנים ולמשרד החינוך בנושאי שכר, לרבות דיווחי כוח אדם ושכר במערכות הדיווח הממשלתיות.
3.2 ביצוע בקרות ודוחות שכר וניהול תיקי עובדים
●	טיפול בבירורי שכר מול העובדים ומתן מענה להם.
●	מענה לדרישות הבהרה ממשרד הפנים, ממשרד האוצר וממבקר המועצה בנושא תשלומי שכר.
●	מתן מענה בנושא שכר להנהלת המועצה, לגזבר, למנהל משאבי אנוש וליועץ המשפטי.
●	טיפול בפרישת עובדים, לרבות מתן הסברים על טפסי הפרישה, חישוב מענקי פרישה ותנאי פרישה, והכנת גמר חשבון.
●	ביצוע בקרות שכר חודשיות לבחינת התאמת תלושי השכר להסכמים הקיבוציים.
●	הפקת דוחות ניהוליים ממערכת השכר, לפי דרישת הגזבר.
●	הקמת עובדים חדשים במערכת ועדכון עובדים פורשים.
●	ניהול תיק עובד הכולל את כלל האסמכתאות והמסמכים הרלוונטיים לתיק השכר.
●	ניהול ארכיב יחידת השכר ושמירת המסמכים לפי הדין.
3.3 תמיכה משפטית וביקורתית
●	הכנת נתוני שכר, תחשיבים וחוות דעת מספריות לצורך הליכים משפטיים שהמועצה צד להם, לרבות תביעות עובדים, וזאת ללא תמורה נוספת.
●	מתן מענה לביקורת משרד הפנים, לביקורת מבקר המדינה ולביקורת החשב המלווה בנושאי שכר.
●	התייצבות לעדות בבית הדין לעבודה או בכל ערכאה אחרת, לפי דרישת המועצה, ללא תמורה נוספת.
●	ליווי תהליכי הכנת התקציב והצעת התקציב בהיבטי שכר, ומתן אומדני עלות שכר לפי דרישה.
4. היקף הנוכחות ואופן מתן השירות
4.1	נותן השירותים יעמיד את חשב השכר המוצע מטעמו לנוכחות פיזית במשרדי המועצה ביומיים (2) לפחות בכל שבוע עבודה, שבהם יום עבודה מלא שאינו פחות מ-8 שעות. ימי הנוכחות ייקבעו בתיאום עם גזבר המועצה.
4.2	בנוסף לימי הנוכחות, ישלים נותן השירותים את יתר עבודתו במשרדיו שלו, בהיקף ובזמנים הנדרשים להשלמת מלוא תכולת השירות שבמפרט זה.
4.3	למען הסר ספק - היקף הנוכחות שנקבע בסעיף 4.1 הוא היקף מזערי, ואין בו כדי לגרוע מחובתו של נותן השירותים להשלים את מלוא תכולת השירות. התמורה היא תמורה גלובלית חודשית בעד התוצר, ולא תמורה לפי שעות עבודה או לפי ימי נוכחות.
4.4	בסמוך למועדי תשלום השכר, בתקופות דיווח לרשויות ובתקופות עומס מיוחדות, יגביר נותן השירותים את נוכחותו וזמינותו לפי הצורך, ללא תמורה נוספת.
4.5	נותן השירותים יהיה זמין לגזבר המועצה ולמנהל משאבי אנוש בטלפון ובדואר אלקטרוני בכל ימי העבודה, וישיב לפניות בתוך יום עסקים אחד.
4.6	נותן השירותים יעמיד גיבוי מקצועי מטעמו, בעל כשירות זהה, למקרה של היעדרות חשב השכר המוצע מחמת חופשה, מחלה או כל סיבה אחרת, כך שרצף מתן השירות לא ייפגע ותשלום השכר לא יתעכב. פרטי הגיבוי יימסרו לגזבר המועצה עם תחילת ההתקשרות.
5. מועדים מחייבים
	התוצר
	המועד

	קליטת דיווחי נוכחות ושינויי שכר
	עד ה-5 בכל חודש

	הפקת תלושי שכר לבדיקת הגזבר
	עד ה-15 בכל חודש

	השלמת תיקונים והפקה סופית
	עד ה-20 בכל חודש

	העברת קובץ מסלקה ותשלום לבנק
	לא יאוחר מן המועד הקבוע בדין

	דיווח ותשלום לרשויות המס ולקרנות
	לא יאוחר מן המועד הקבוע בדין

	דוח בקרה חודשי לגזבר
	עד ה-25 בכל חודש



איחור במועדים אלה, שלא מחמת עיכוב שמקורו במועצה, מהווה הפרה של ההסכם ומזכה את המועצה בפיצוי המוסכם הקבוע בהסכם.
6. כישורים ותנאים מקדימים לחשב השכר המוצע
	הדרישה
	הפירוט

	השכלה
	12 שנות לימוד או תעודת בגרות מלאה

	הכשרה מקצועית
	תעודת חשב שכר ממוסד מוכר

	ניסיון מקצועי
	שמונה (8) שנים לפחות בחשבות שכר ברשות מקומית - תנאי סף

	שפות
	עברית ברמה גבוהה; ידיעת השפה הערבית - יתרון

	יישומי מחשב
	שליטה בתוכנות OFFICE ובתוכנות שכר; היכרות עם מערכת "אוטומציה" - יתרון המנוקד במסגרת האיכות

	מאפייני עשייה
	עבודה עם נתונים ופרטים רבים; סדר וארגון; אמינות ודיסקרטיות

	כפיפות מקצועית
	גזבר המועצה



7. כלים ותשתיות
7.1	המועצה תעמיד לרשות חשב השכר המוצע, בימי נוכחותו, עמדת עבודה, גישה מאובטחת למערכת השכר של המועצה, וכן את הגישה לנתונים הדרושים לביצוע השירותים.
7.2	רישיונות השימוש במערכת השכר, עלויות המערכת ועלויות התחזוקה שלה יחולו על המועצה. כל ציוד, תוכנה או תשתית אחרים הדרושים לנותן השירותים לצורך ביצוע עבודתו במשרדיו שלו - יחולו עליו.
7.3	כל הנתונים, הקבצים והמסמכים הנוגעים לשכר עובדי המועצה הם רכושה הבלעדי של המועצה. עם תום ההתקשרות, ומכל סיבה שהיא, יעביר נותן השירותים למועצה את מלוא הנתונים בפורמט פתיח ונגיש, וימחק כל עותק המצוי ברשותו, בכפוף לחובות שמירת מסמכים לפי דין.
7.4	נותן השירותים יבצע חפיפה מסודרת של 30 יום לפחות, עם מי שיבוא במקומו, עם תום ההתקשרות, ללא תמורה נוספת.


מסמך ד' - אמות המידה לבחירת ההצעה הזוכה
1. עקרונות השקלול
1.1	ההצעה הזוכה תיבחר על פי הניקוד המשוקלל הגבוה ביותר, המורכב משני מרכיבים:
	המרכיב
	משקל
	ניקוד מרבי

	איכות
	80%
	80 נקודות

	מחיר
	20%
	20 נקודות

	סה"כ
	100%
	100 נקודות



1.2	הניקוד ייערך בשני שלבים נפרדים: תחילה ייקבע ויירשם ניקוד האיכות, ורק לאחר מכן - ולאחר שפרוטוקול ניקוד האיכות נחתם בידי חברי הוועדה - תיפתחנה מעטפות ההצעה הכספית. טופס ההצעה מסמך ח' - טופס ההצעה יצורף למסמכי המכרז במעטפה סגורה.

1.3	הצעה שניקוד האיכות שלה נמוך מ-48 נקודות (60% ממרכיב האיכות) תיפסל, ומעטפת ההצעה הכספית שלה תוחזר למציע סגורה.
1.4	הניקוד ייערך בכתב, בהנמקה מפורטת לכל אמת מידה, ויתועד בפרוטוקול ועדת המכרזים. אמות המידה, הסולמות והניקוד שלהלן ידועים למציעים מראש, והוועדה תפעל לפיהם בלבד.
2. ניקוד מרכיב המחיר - 20 נקודות
2.1	המועצה קבעה את שכר הטרחה החודשי הגלובלי בסך 10,000 ₪ בתוספת מע"מ כדין. המציע ינקוב בטופס ההצעה הכספית (מסמך ח') בשיעור ההנחה שהוא מציע מן המחיר האמור, באחוזים שלמים או בשברי אחוז, ובמחיר החודשי הנובע ממנו.
2.2	שיעור ההנחה המרבי שניתן להציע הוא 20%. הצעה הנוקבת בשיעור הנחה העולה על 20% תיפסל על הסף. הצעה שלא ננקב בה שיעור הנחה תיחשב כהצעה במחיר המלא, קרי הנחה של 0%.
2.3	ניקוד המחיר ייגזר במישרין משיעור ההנחה המוצע, לפי הנוסחה הבאה:
ניקוד המחיר = (שיעור ההנחה המוצע ÷ 20%) × 20 נקודות
2.4	לפיכך, מציע שינקוב בשיעור ההנחה המרבי - 20% - יקבל את מלוא 20 הנקודות שבמרכיב המחיר. הניקוד יעוגל לשתי ספרות לאחר הנקודה העשרונית.
טבלת המחשה:
	שיעור ההנחה המוצע
	שכר הטרחה החודשי (לפני מע"מ)
	ניקוד המחיר

	20% - ההנחה המרבית
	8,000 ₪
	20.00

	15%
	8,500 ₪
	15.00

	10%
	9,000 ₪
	10.00

	5%
	9,500 ₪
	5.00

	0%
	10,000 ₪
	0.00



2.5	נמצא כי הצעה כספית היא גרעונית או תכסיסנית, או שאינה מאפשרת מתן שירות ברמה הנדרשת - רשאית הוועדה, לאחר שימוע למציע, לפסול אותה.
3. ניקוד מרכיב האיכות - 80 נקודות
להלן טבלת אמות המידה לניקוד האיכות. כל אמת מידה מפורטת להלן בסולם ניקוד מחייב וברור, הידוע למציעים מראש. במפגש ההערכה נתון לוועדה שיקול דעת מקצועי, במסגרת הרכיבים והמשקלות שנקבעו:
	סימון
	אמת המידה
	ניקוד מרבי

	א
	ניסיון המציע במתן שירותי חשבות שכר לרשויות מקומיות
	16

	ב
	ניסיונו האישי של חשב השכר המוצע
	16

	ג
	היקף ומורכבות הניסיון - דירוגים וסוגי רשויות
	8

	ד
	היכרות וניסיון עם מערכת השכר שבשימוש המועצה
	6

	ה
	המלצות ושביעות רצון של רשויות מקומיות
	12

	ו
	מפגש הערכה (ריאיון) עם המציע ועם חשב השכר המוצע
	22

	
	סה"כ
	80



אמת מידה א' - ניסיון המציע במתן שירותי חשבות שכר לרשויות מקומיות (16 נקודות)
א(1) - ותק המשרד מעבר לנדרש בתנאי הסף (עד 8 נקודות):
	שנות ניסיון רצופות במתן שירותי חשבות שכר לרשויות מקומיות
	ניקוד

	5 שנים - עמידה בתנאי הסף בלבד
	0

	6 שנים
	2

	7 שנים
	4

	8 שנים
	5

	9 שנים
	6

	10 שנים ומעלה
	8



א(2) - מספר הרשויות המקומיות שלהן העניק המציע שירותי חשבות שכר בחמש השנים שקדמו למועד האחרון להגשת ההצעות (עד 8 נקודות):
	מספר הרשויות המקומיות
	ניקוד

	רשות מקומית אחת
	2

	שתי רשויות מקומיות
	4

	שלוש רשויות מקומיות
	6

	ארבע רשויות מקומיות ומעלה
	8



תינתן התייחסות אך ורק לרשויות שלגביהן צורף אישור בכתב מאת הגזבר או המנכ"ל, ושתקופת מתן השירות בהן אינה פחותה מ-12 חודשים רצופים.
אמת מידה ב' - ניסיונו האישי של חשב השכר המוצע (16 נקודות)
ב(1) - ותק אישי בחשבות שכר ברשות מקומית, מעבר ל-8 שנות הסף (עד 8 נקודות):
	ותק אישי בחשבות שכר ברשות מקומית
	ניקוד

	8 שנים - עמידה בתנאי הסף בלבד
	0

	9 שנים
	2

	10 שנים
	4

	11 שנים
	5

	12 שנים
	6

	13 שנים ומעלה
	8



ב(2) - היקף התלושים החודשי המרבי שבו טיפל חשב השכר המוצע ברשות מקומית, במשך 12 חודשים רצופים לפחות (עד 8 נקודות):
	היקף תלושי שכר חודשי
	ניקוד

	250 עד 300 תלושים
	2

	301 עד 400 תלושים
	4

	401 עד 600 תלושים
	6

	מעל 600 תלושים
	8



אמת מידה ג' - היקף ומורכבות הניסיון (8 נקודות)
ג(1) - ניסיון בטיפול בשכר בדירוגים המקצועיים הרלוונטיים למועצה (עד 6 נקודות). ינוקד ניסיון מוכח בטיפול בשכר עובדים בדירוגים: עובדי הוראה בחטיבה העליונה; תומכות הוראה וסייעות; עובדים סוציאליים:
	מספר הדירוגים שבהם קיים ניסיון מוכח
	ניקוד

	אין ניסיון באף אחד מן הדירוגים
	0

	דירוג אחד
	2

	שני דירוגים
	4

	שלושת הדירוגים
	6



ג(2) - ניסיון במתן שירותי חשבות שכר ברשות מקומית שמונה לה חשב מלווה, או ברשות שהייתה בתוכנית הבראה, בחמש השנים האחרונות (עד 2 נקודות):
	הניסיון
	ניקוד

	אין ניסיון כאמור
	0

	קיים ניסיון ברשות אחת או יותר
	2



אמת מידה ד' - היכרות וניסיון עם מערכת השכר שבשימוש המועצה (6 נקודות)
המועצה עושה שימוש במערכת השכר של חברת "אוטומציה". ינוקד ניסיונם של המציע ושל חשב השכר המוצע במערכת זו:
	ההיכרות והניסיון
	ניקוד

	אין היכרות עם המערכת
	0

	הכשרה או היכרות עם המערכת ללא ניסיון תפעולי מוכח
	2

	ניסיון תפעולי מוכח של עד שלוש שנים
	4

	ניסיון תפעולי מוכח של שלוש שנים ומעלה
	6



לצורך אמת מידה זו יצרף המציע אישור מאת הרשות המקומית שבה נצבר הניסיון, או אישור מאת ספק המערכת.
אמת מידה ה' - המלצות ושביעות רצון (12 נקודות)
1	המציע יציין במסמך ו' עד ארבעה (4) ממליצים, שהם גזברים או מנכ"לים של רשויות מקומיות שלהן העניק שירותי חשבות שכר בחמש השנים האחרונות, בציון שם, תפקיד, רשות וטלפון נייד.
2	הוועדה, או מי מטעמה, תפנה לממליצים בשאלון אחיד ואחד, בכתב או בשיחה מתועדת, ותברר את שביעות רצונם בחמישה היבטים: (א) דיוק ואיכות מקצועית; (ב) עמידה בלוחות זמנים ובמועדי תשלום השכר; (ג) זמינות ומענה לעובדים ולהנהלה; (ד) התמודדות עם ביקורת ועם דרישות רגולציה; (ה) יחסי אנוש ורמת שירות.
3	כל ממליץ ידרג כל היבט בסולם 0 עד 3 (0 - אינו שבע רצון; 1 - שביעות רצון חלקית; 2 - שביעות רצון טובה; 3 - שביעות רצון מלאה). ציון הממליץ יהיה ממוצע חמשת ההיבטים.
4	ציון המציע באמת מידה זו = ממוצע ציוני הממליצים שאליהם ניתן היה להשיג מענה, מוכפל ב-4. הניקוד המרבי הוא 12 נקודות.
5	מציע שלא ניתן יהיה להשיג מענה מאף אחד מן הממליצים שציין, לאחר שלושה ניסיונות פנייה מתועדים לפחות, יקבל 0 נקודות באמת מידה זו.
6	הוועדה רשאית לפנות, בנוסף, לכל רשות מקומית אחרת שהמציע העניק לה שירותים, גם אם לא צוינה כממליצה, ולהביא את ממצאיה בחשבון, ובלבד שתאפשר למציע להתייחס לממצא שלילי.
אמת מידה ו' - מפגש הערכה (ריאיון) - 22 נקודות
1	כל מציע שעבר את שלב תנאי הסף יוזמן, יחד עם חשב השכר המוצע מטעמו, למפגש הערכה בפני ועדת המכרזים או בפני צוות מקצועי שתמנה הוועדה ובראשו גזבר המועצה, שבו יציג את תפיסת השירות שלו ואת מוכנותו לביצוע. אי התייצבות למפגש תזכה את המציע ב-0 נקודות באמת מידה זו.
2	המפגש יתנהל לפי מתכונת אחידה ובאותן שאלות לכל המציעים, יימשך זמן שווה לכל מציע, ויתועד בכתב. נוכחותו של חשב השכר המוצע במפגש היא חובה.
3	הניקוד במפגש ההערכה נועד לאפשר למועצה להפעיל שיקול דעת מקצועי ולהעריך היבטים שאינם ניתנים לכימות מראש. כל מעריך ינקד בנפרד ובכתב, וציון המציע יהיה ממוצע ציוני המעריכים. הניקוד ינומק בכתב לגבי כל רכיב.
	הרכיב
	מה נבחן
	ניקוד מרבי

	ו(1)
	הבנת התפקיד ותכולת השירות הנדרשת במועצה, ובכלל זה היכרות עם נתוני המועצה ועם מבנה כוח האדם שבה
	6

	ו(2)
	שליטה בהסכמים הקיבוציים, בחוקת העבודה לעובדי הרשויות המקומיות ובהוראות הממונה על השכר, ויכולת ליישמם הלכה למעשה
	6

	ו(3)
	תוכנית עבודה מוצעת, עמידה בלוחות זמנים, מענה למצבי עומס וסידורי הגיבוי המקצועי
	5

	ו(4)
	רמת תקשורת, שירותיות, זמינות ויכולת עבודה מול עובדים, הנהלה וגורמי ביקורת
	5

	
	סה"כ
	22



4. חישוב הניקוד המשוקלל
הניקוד המשוקלל הסופי = ניקוד האיכות (עד 80) + ניקוד המחיר (עד 20). ההצעה שתקבל את הניקוד המשוקלל הגבוה ביותר תומלץ כהצעה הזוכה.
ועדת המכרזים אינה חייבת להמליץ על ההצעה בעלת הניקוד המשוקלל הגבוה ביותר. בחרה שלא לעשות כן - תנמק את החלטתה בפרוטוקול, בנימוקים ענייניים.
5. טופס ריכוז ניקוד (לשימוש הוועדה)
	אמת מידה
	מרבי
	מציע 1
	מציע 2
	מציע 3

	א(1) ותק המשרד
	8
	
	
	

	א(2) מספר רשויות
	8
	
	
	

	ב(1) ותק חשב השכר
	8
	
	
	

	ב(2) היקף תלושים
	8
	
	
	

	ג(1) דירוגים
	6
	
	
	

	ג(2) חשב מלווה או הבראה
	2
	
	
	

	ד מערכת השכר
	6
	
	
	

	ה המלצות
	12
	
	
	

	ו מפגש הערכה
	22
	
	
	

	סה"כ איכות
	80
	
	
	

	ניקוד מחיר
	20
	
	
	

	ניקוד משוקלל
	100
	
	
	




המועצה המקומית נחף
מכרז פומבי מס' 09/2026 - שירותי חשבות שכר
מסמך ה' - הצהרת המציע
אני הח"מ ____________________, נושא ת.ז. ______________, לאחר שהוזהרתי כי עליי לומר את האמת וכי אם לא אעשה כן אהיה צפוי לעונשים הקבועים בחוק, מצהיר, מסכים ומתחייב בזה בכתב כדלקמן:
1.	הנני המציע במכרז שבנדון, או הנני המורשה מטעם המציע להצהיר הצהרה זו בשמו, ובידי מלוא הסמכות לכך.
2.	קראתי בקפדנות את כל מסמכי המכרז לפרטיהם ועל נספחיהם, הבנתי את כל האמור בהם, והגשתי את הצעתי בהתאם.
3.	אני מסכים לכל האמור במסמכי המכרז ולא אבוא בתביעות או בדרישות המבוססות על אי ידיעה או אי הבנה, ואני מוותר מראש על טענות כאמור.
4.	לטעמי, תנאי ההשתתפות במכרז (תנאי הסף) ואמות המידה לניקוד סבירים והוגנים, ולא אבוא בתביעות, בעתירות או בדרישות כנגדם, ואני מוותר מראש על כל טענה כאמור.
5.	אני עומד בכל התנאים הנדרשים על פי מסמכי המכרז, ואני מקבל על עצמי לבצע את השירותים מושא המכרז בתנאים המפורטים בהם.
6.	המציע הוא משרד רואי חשבון, כהגדרתו בתנאי הסף, ובידיו רישיון רואה חשבון בר תוקף לפי חוק רואי חשבון, התשט"ו-1955.
7.	כל הפרטים והנתונים שמסרתי במסמך ו' ובמסמך ז', לרבות פרטי הניסיון, היקף התלושים, שמות הרשויות והממליצים - נכונים, מדויקים ומלאים. ידוע לי כי מסירת פרט לא נכון, חלקי או מטעה תביא לפסילת הצעתי ולחילוט הערבות.
8.	הצעתי מוגשת ללא כל קשר או תיאום עם משתתפים אחרים במכרז, ואינה תוצאה של הסדר כובל.
9.	לא הוגש נגדי, ולא נגד מי ממנהליי, כתב אישום בגין עבירה שיש עמה קלון, ולא הורשעתי, לא אני ולא מי ממנהליי, בעבירה שיש עמה קלון.
10.	לא הורשעתי, לא אני ולא מי ממנהליי, בעבירה לפי חוק שכר מינימום, התשמ"ז-1987, ולא בעבירה של העסקת עובדים זרים שלא כדין.
11.	אני מכיר את כל הדינים המתייחסים לשירותים מושא המכרז, ובכלל זה את ההסכמים הקיבוציים החלים בשלטון המקומי, את חוקת העבודה לעובדי הרשויות המקומיות ואת הוראות הממונה על השכר, ומתחייב לפעול לפיהם ולפי השינויים שיחולו בהם מעת לעת.
12.	הצעתי בלתי חוזרת, אינה ניתנת לביטול או לשינוי, ותהא תקפה במשך 180 יום מן המועד האחרון להגשת ההצעות.
13.	אני מסכים כי המועצה תהיה זכאית, אך לא חייבת, לראות בהצעתי ובקבלתה על ידה התחייבות בלתי חוזרת ומחייבת ביני לבינה.
14.	להבטחת קיום הצעתי והתחייבויותיי אני מוסר ערבות בנקאית כנדרש במסמכי המכרז.
15.	היה והצעתי תתקבל - אני מתחייב, בתוך 14 ימים מיום הודעת המועצה על זכייתי, לחתום על כל המסמכים, להמציא אישור על קיום ביטוחים וערבות ביצוע כנדרש, ולהתחיל במתן השירותים ביום שתורה לי המועצה.
16.	היה ומסיבה כלשהי לא אעמוד בהתחייבויותיי - אני מסכים כי הערבות שנמסרה על ידי תחולט כפיצוי מוסכם וקבוע מראש.
17.	הצעתי היא בגדר המטרות והסמכויות הקבועות במסמכי המציע, אני זכאי לחתום בשמו, ואין כל מניעה על פי דין או הסכם לחתימתי על הצעה זו.
18.	אני מסכים כי המועצה אינה חייבת לקבל את ההצעה הזולה ביותר או את ההצעה בעלת הניקוד המשוקלל הגבוה ביותר, וכי לוועדת המכרזים שיקול דעת רחב בבחירת ההצעה הזוכה.
19.	ידוע לי כי המועצה רשאית לשנות את מסמכי המכרז לפני המועד האחרון להגשת ההצעות, לצורך הוספה, ביטול או שינוי תנאים קיימים ומכל סיבה אחרת.
20.	ידוע לי כי המועצה רשאית לבטל את המכרז מכל סיבה שהיא, מבלי שתידרש לנמק את החלטתה, בכל עת, הן לפני פתיחת תיבת ההצעות והן לאחריה, ולא אבוא בטענות למועצה ולא אתבע ממנה פיצוי כלשהו בשל כך.
21.	ידוע לי כי המועצה רשאית בכל עת להביא את ההתקשרות לידי סיום, מכל סיבה שהיא ומבלי לנמק, בהודעה של 30 יום מראש, ולא תהיינה לי טענות כנגד החלטה זו, ולא אהיה זכאי לפיצוי מכל מין וסוג, מלבד זכותי לקבל תמורה מלאה בעד שירותים שניתנו בפועל ואושרו על ידי המועצה.
22.	ידוע לי כי ההתקשרות היא קבלנית, במיקור חוץ, וכי לא יתקיימו יחסי עובד ומעביד ביני או בין מי מטעמי לבין המועצה.
23.	ידוע לי כי חתימת המועצה על ההסכם, לרבות חתימת החשב המלווה ואישור היועץ המשפטי וקיומו של סעיף תקציבי מאושר, הם תנאי לתוקפה של ההתקשרות.


_____________          ____________________          ____________________
תאריך                                שם המציע וחותמת                                 חתימה
אישור עורך דין
אני הח"מ, ____________________, עו"ד, מאשר בזה כי ביום ____________ חתם בפניי על הצהרה זו מר/גב' ____________________, ת.ז. ______________, בשם המציע ____________________, לאחר שהוזהר כדין, וכי אצל המציע נתקבלו כל ההחלטות והאישורים הדרושים על פי מסמכי ההתאגדות שלו ועל פי כל דין לחתימת המציע ו/או המצהיר מטעמו על הצהרה זו, וכי חתימתו של המצהיר מחייבת את המציע.
___________          ____________________          ____________________
חותמת עורך הדין                    מס' רישיון                                     חתימת עורך הדין


המועצה המקומית נחף
מכרז פומבי מס' 09/2026 - שירותי חשבות שכר
מסמך ו' - טופס פרטי המציע, פירוט ניסיון ורשימת ממליצים
יש למלא את כל הסעיפים. טופס שלא ימולא במלואו, או שיוגש ללא האישורים התומכים - הפרטים החסרים בו לא ינוקדו, ובמקרה של פרטים הדרושים להוכחת תנאי סף - ההצעה תיפסל.
חלק א' - פרטי המציע
	הפרט
	הפירוט

	שם המציע (משרד רואי החשבון)
	

	סוג ההתאגדות (יחיד / שותפות / חברה)
	

	מס' ח.פ. / ע.מ. / מס' שותפות
	

	שנת הקמת המשרד
	

	כתובת המשרד
	

	טלפון / פקס
	

	דואר אלקטרוני
	

	שם רואה החשבון הבעלים / השותף המנהל
	

	מס' רישיון רואה חשבון ושנת קבלתו
	

	שמות כל השותפים / בעלי המניות ומספרי רישיונם
	

	שמות מורשי החתימה
	

	איש הקשר לעניין מכרז זה - שם, תפקיד, נייד
	

	מספר העובדים במשרד
	

	מתוכם - רואי חשבון מוסמכים
	

	מתוכם - חשבי שכר בעלי תעודה
	



מסמכים שיש לצרף: העתק רישיון רואה חשבון בר תוקף; תדפיס רשם חברות/שותפויות מן החודש האחרון; אישור עו"ד או רו"ח בדבר בעלות ומורשי חתימה; תעודת עוסק מורשה; אישור ניהול פנקסים; אישור ניכוי מס במקור.
חלק ב' - ניסיון המציע במתן שירותי חשבות שכר לרשויות מקומיות
יש לפרט כל רשות מקומית שלה העניק המציע שירותי חשבות שכר בחמש השנים שקדמו למועד האחרון להגשת ההצעות. ניתן להוסיף שורות לפי הצורך. לגבי כל רשות יש לצרף אישור בכתב מאת הגזבר או המנכ"ל.
	#
	שם הרשות המקומית
	מתאריך
	עד תאריך
	מס' תלושים חודשי
	איש קשר וטלפון

	1
	
	
	
	
	

	2
	
	
	
	
	

	3
	
	
	
	
	

	4
	
	
	
	
	

	5
	
	
	
	
	

	6
	
	
	
	
	



	הצהרה משלימה
	התשובה

	סה"כ שנות ניסיון רצופות במתן שירותי חשבות שכר לרשויות מקומיות (לאמת מידה א(1))
	

	סה"כ מספר הרשויות המקומיות בחמש השנים האחרונות (לאמת מידה א(2))
	

	האם למציע ניסיון בטיפול בשכר עובדי הוראה בחטיבה עליונה? (כן/לא - ובאיזו רשות)
	

	האם למציע ניסיון בטיפול בשכר תומכות הוראה וסייעות? (כן/לא - ובאיזו רשות)
	

	האם למציע ניסיון בטיפול בשכר עובדים סוציאליים? (כן/לא - ובאיזו רשות)
	

	האם למציע ניסיון ברשות מקומית שמונה לה חשב מלווה או שהייתה בתוכנית הבראה? (כן/לא - ובאילו רשויות)
	

	ניסיון המציע במערכת השכר של חברת "אוטומציה" - מספר שנים והרשויות שבהן נצבר
	



חלק ג' - רשימת ממליצים
יש לציין עד ארבעה ממליצים, שהם גזברים או מנכ"לים של רשויות מקומיות שלהן העניק המציע שירותי חשבות שכר בחמש השנים האחרונות. המציע מאשר בחתימתו כי קיבל את הסכמת הממליצים לפנייה אליהם.
	#
	שם הממליץ
	תפקיד
	הרשות המקומית
	טלפון נייד
	דוא"ל

	1
	
	
	
	
	

	2
	
	
	
	
	

	3
	
	
	
	
	

	4
	
	
	
	
	




__________          ____________________          ____________________
תאריך                                שם המציע וחותמת                          חתימה


המועצה המקומית נחף
מכרז פומבי מס' 09/2026 - שירותי חשבות שכר
מסמך ז' - טופס פרטי חשב השכר המוצע
טופס זה ימולא ביחס לחשב השכר שהמציע מעמיד לביצוע השירותים בפועל. חובה לצרף קורות חיים, העתקי תעודות ואישורי העסקה ממעסיקים קודמים.
חלק א' - פרטים אישיים והשכלה
	הפרט
	הפירוט

	שם מלא
	

	מס' ת.ז.
	

	טלפון נייד / דוא"ל
	

	מעמדו אצל המציע (שותף / עובד שכיר - ותק אצל המציע)
	

	12 שנות לימוד או תעודת בגרות מלאה (כן/לא)
	

	תעודת חשב שכר - המוסד המנפיק ושנת ההסמכה
	

	הכשרות מקצועיות נוספות
	

	השכלה אקדמית (אם קיימת)
	

	שליטה בעברית / בערבית
	

	יישומי מחשב ותוכנות שכר שבהן שולט
	


חלק ב' - ניסיון מקצועי בחשבות שכר ברשות מקומית
	#
	שם הרשות / המעסיק
	התפקיד
	מתאריך
	עד תאריך
	מס' תלושים חודשי

	1
	
	
	
	
	

	2
	
	
	
	
	

	3
	
	
	
	
	

	4
	
	
	
	
	

	5
	
	
	
	
	



	הצהרה משלימה
	התשובה

	סה"כ ותק בחשבות שכר ברשות מקומית, בשנים (לאמת מידה ב(1))
	

	היקף התלושים החודשי המרבי שבו טיפל, במשך 12 חודשים רצופים לפחות (לאמת מידה ב(2))
	

	ניסיון אישי במערכת השכר של חברת "אוטומציה" - מספר שנים
	

	ניסיון בטיפול בשכר עובדי הוראה / תומכות הוראה / עו"ס (לפרט)
	


חלק ג' - הגיבוי המקצועי
יש לציין את פרטי חשב השכר שישמש גיבוי בעת היעדרות חשב השכר המוצע, ולוודא כי הוא עומד בתנאי הסף:
	הפרט
	הפירוט

	שם מלא ומס' ת.ז.
	

	תעודת חשב שכר - שנת ההסמכה
	

	ותק בחשבות שכר ברשות מקומית
	

	טלפון נייד
	



חלק ד' - הצהרות
1.	הנני מצהיר כי אני מיועד לשמש חשב השכר מטעם המציע במתן השירותים למועצה המקומית נחף, וכי אני נותן את הסכמתי לכך.
2.	הנני מצהיר כי כל הפרטים שמסרתי בטופס זה נכונים ומלאים.
3.	הנני מצהיר כי אין לי ניגוד עניינים, ישיר או עקיף, עם המועצה המקומית נחף, עם נבחריה או עם עובדיה, וכי אינני קרוב משפחה של נבחר או עובד בכיר במועצה. ככל שקיים חשש לניגוד עניינים - פירטתי אותו להלן: ____________________________________________.
4.	הנני מתחייב לשמור בסודיות מוחלטת כל מידע שיגיע לידיעתי אגב מתן השירותים, ובכלל זה נתוני שכר של עובדי המועצה, בהתאם לחוק הגנת הפרטיות, התשמ"א-1981.


______________          ____________________          ____________________
תאריך                                           שם חשב השכר המוצע                          חתימה
____________________          ____________________
שם המציע וחותמת                        חתימת המציע


המועצה המקומית נחף
מכרז פומבי מס' 09/2026 - שירותי חשבות שכר
מסמך ח' - טופס ההצעה הכספית
מסמך זה יוגש במעטפה נפרדת, סגורה ואטומה, שעליה ייכתב: "הצעה כספית - מכרז פומבי מס' 09/2026 - שירותי חשבות שכר". המעטפה תוכנס אל תוך מעטפת המכרז הראשית. אין לכלול את ההצעה הכספית באיזה ממסמכי האיכות.
לכבוד
המועצה המקומית נחף
א.ג.נ.,
הנדון: הצעה כספית למתן שירותי חשבות שכר
לאחר שקראתי והבנתי את כל מסמכי המכרז, ולאחר שבחנתי את היקף השירותים ואת תכולתם, הריני מתכבד להגיש את הצעתי הכספית כדלקמן:
1. המחיר שקבעה המועצה
שכר הטרחה החודשי הגלובלי שקבעה המועצה בעד מלוא תכולת השירותים, כמפורט במסמך ג', הוא 10,000 ₪ (עשרת אלפים שקלים חדשים) לחודש, בתוספת מע"מ כדין.
2. שיעור ההנחה המוצע
	הפרט
	הסכום / השיעור

	שכר הטרחה החודשי שקבעה המועצה (לפני מע"מ)
	10,000 ₪

	שיעור ההנחה המוצע על ידי (באחוזים) - לא יעלה על 20%
	                                              %

	במילים (שיעור ההנחה)
	

	שכר הטרחה החודשי המוצע לאחר ההנחה (לפני מע"מ)
	                                           ₪ 

	במילים (שכר הטרחה החודשי)
	

	סה"כ לשנת התקשרות (12 חודשים, לפני מע"מ)
	                                            ₪ 



לתשומת לב המציע: שיעור ההנחה המרבי הוא 20%. הצעה הנוקבת בשיעור הנחה העולה על 20% תיפסל על הסף. הצעה שלא ננקב בה שיעור הנחה תיחשב כהצעה במחיר המלא (הנחה 0%). ניקוד המחיר = (שיעור ההנחה המוצע ÷ 20%) × 20, כך שמציע שינקוב בהנחה של 20% יקבל את מלוא 20 הנקודות. נפלה סתירה בין שיעור ההנחה לבין הסכום שננקב - יגבר שיעור ההנחה שננקב במילים.
3. הצהרות המציע ביחס להצעה הכספית
3.1	שכר הטרחה החודשי המוצע הוא תמורה מלאה, סופית וכוללת בעד מלוא תכולת השירותים שבמסמך ג', לרבות ימי הנוכחות במועצה, העבודה המשלימה במשרדי המציע, הגיבוי המקצועי, החפיפה, הכנת תחשיבים לצורכי הליכים משפטיים וההתייצבות לעדות.
3.2	שכר הטרחה כולל את כל הוצאות המציע, ובכלל זה נסיעות, אש"ל, שכר עובדיו, הוצאות משרד, ביטוחים, מסים והיטלים, למעט מע"מ שיתווסף כדין.
3.3	לא תחול על שכר הטרחה הצמדה כלשהי למדד, לשכר או לכל בסיס אחר, לאורך כל תקופות ההתקשרות, לרבות תקופות האופציה.
3.4	שינוי בהיקף העובדים או המשרות בשיעור של עד 20% כלפי מעלה או כלפי מטה לא יזכה אותי בתוספת תמורה ולא יגרע ממנה.






3.5	ידוע לי כי התמורה מותנית בקיומו של סעיף תקציבי מאושר, בחתימת החשב המלווה ובאישור גזבר המועצה, וכי תשולם כנגד חשבונית מס כדין.
3.6	הצעתי הכספית אינה גרעונית, היא מאפשרת לי לספק את מלוא השירותים ברמה המקצועית הנדרשת, והיא נערכה על יסוד בחינה מלאה של תכולת השירות.


_____________          ____________________          ____________________
תאריך                                           שם המציע וחותמת                          חתימה


המועצה המקומית נחף
מכרז פומבי מס' 09/2026 - שירותי חשבות שכר
מסמך ט' - נוסח ערבות מכרז
אין לשנות דבר בנוסח זה. כל שינוי יביא לפסילת הערבות ולפסילת ההצעה על הסף.
לכבוד
המועצה המקומית נחף
א.ג.נ.,
הנדון: כתב ערבות
על פי בקשת ____________________, ח.פ. / ע.מ. ______________ (להלן: "המבקש"), אנו ערבים בזה כלפיכם לסילוק כל סכום עד לסך של 5,000 ₪ (חמשת אלפים שקלים חדשים), וזאת בקשר עם השתתפותו במכרז פומבי מס' 09/2026 למתן שירותי חשבות שכר למועצה המקומית נחף (להלן: "המועצה") ומוסדותיה, ולהבטחת מילוי תנאי המכרז, לרבות חתימת המציע הזוכה על ההסכם והמצאת כל המסמכים והאישורים הנדרשים בתוך 14 ימים מיום שקיבל הודעה על זכייתו במכרז.
●	אנו מתחייבים לשלם לכם כל סכום או סכומים עד לסך הנ"ל, בתוך 14 ימים מקבלת דרישתכם הראשונה בכתב שתגיע אלינו, מבלי להטיל עליכם לבסס או לנמק את דרישתכם בתהליך כלשהו או באופן כלשהו, או לדרוש את הסכום תחילה מאת המבקש בתביעה משפטית או בכל דרך אחרת, ומבלי לטעון כלפיכם טענת הגנה כלשהי שיכולה לעמוד למבקש בקשר לחיוב כלשהו כלפיכם.
●	אתם תהיו רשאים לדרוש מאתנו את תשלומו של הסכום הנ"ל בפעם אחת או במספר דרישות, שכל אחת מהן מתייחסת לחלק מן הסכום הנ"ל בלבד, ובלבד שסך דרישותיכם לא יעלה על הסך הכולל הנ"ל.
●	ערבות זו היא בלתי חוזרת, בלתי תלויה ואינה ניתנת לביטול.
●	ערבות זו תישאר בתוקפה עד ליום ____________ ועד בכלל.
●	דרישה שתגיע אלינו לאחר יום ____________ לא תיענה.
●	לאחר יום ____________ ערבות זו בטלה ומבוטלת.
●	ערבות זו אינה ניתנת להעברה ולהסבה בכל צורה שהיא.
●	דרישה בפקסימיליה, בדואר או במברק לא תיחשב כדרישה לעניין כתב ערבות זה.


תאריך: ____________          בנק: ____________________          סניף: ____________
____________________
חתימה וחותמת הבנק


המועצה המקומית נחף
מכרז פומבי מס' 09/2026 - שירותי חשבות שכר
מסמך י' - הסכם למתן שירותי חשבות שכר
שנערך ונחתם בנחף ביום ______ לחודש __________ שנת ________
בין:
המועצה המקומית נחף, מס' ישות 500205224, סמל רשות 0522
ת.ד. 693, נחף, 2013700; טל' 04-9987140; פקס 04-9985693
דוא"ל: lishka@nahef.muni.il
(להלן: "המועצה")
מצד אחד
לבין:
____________________________ - משרד רואי חשבון, ח.פ. / ע.מ. ______________
מרחוב ____________________________
טל': ____________  פקס: ____________  דוא"ל: ____________________
על ידי מורשי החתימה מטעמו:
שם: ____________________, ת.ז. ______________
שם: ____________________, ת.ז. ______________
(להלן: "נותן השירותים")
מצד שני
הואיל	והמועצה פרסמה מכרז פומבי מס' 09/2026 למתן שירותי חשבות שכר למועצה (להלן: "המכרז");
והואיל	ונותן השירותים השתתף במכרז והציע למועצה את מלוא השירותים מושא המכרז, והמועצה קבעה כי הצעתו היא ההצעה הזוכה, בהתאם להחלטת ועדת המכרזים מיום ____________ ולהחלטת ראש המועצה מיום ____________;
והואיל	ונותן השירותים מצהיר כי הוא משרד רואי חשבון, כי בידיו רישיון רואה חשבון בר תוקף לפי חוק רואי חשבון, התשט"ו-1955, וכי הוא בעל הידע המקצועי, הכישורים, האמצעים הכספיים, הטכניים והארגוניים והמומחיות למתן השירותים מושא הסכם זה;
והואיל	ונותן השירותים מצהיר כי חשב השכר המוצע מטעמו עומד בכל התנאים שנקבעו במסמכי המכרז, וכי הוא יעמידו לביצוע השירותים בפועל;
והואיל	והצדדים מסכימים כי התקשרות זו היא על בסיס קבלני (מיקור חוץ), וכי לא ייווצרו בעקבותיה יחסי עובד ומעביד בין המועצה לבין נותן השירותים או מי מטעמו;
והואיל	וקיים כיסוי תקציבי להוצאה הכרוכה בביצוע הסכם זה בתקציב הרגיל המאושר, בסעיף תקציבי מס' ____________;
והואיל	וברצון הצדדים לקבוע ולהסדיר את זכויותיהם והתחייבויותיהם בכל הנוגע למתן השירותים מושא הסכם זה;
אי לכך, הוצהר, הוסכם והותנה בין הצדדים כדלקמן:
1. מבוא, נספחים ופרשנות
1.1	המבוא להסכם זה והצהרות הצדדים שבו מהווים חלק בלתי נפרד ממנו ויש לקוראם כאחד.
1.2	תנאי המכרז, מסמכיו ונספחיו, לרבות מסמכי ההבהרות והצעת נותן השירותים, מהווים חלק בלתי נפרד מהסכם זה.
1.3	הנספחים המצורפים להסכם מהווים חלק בלתי נפרד הימנו, ואלה הם: נספח 1 – מפרט השירותים (מסמך ג' לחוברת המכרז); נספח 2 – דרישות ביטוח ואישור על קיום ביטוחים; נספח 3 – נוסח ערבות ביצוע; נספח 4 – התחייבות לשמירת סודיות והגנה על הפרטיות; נספח 5 – הצהרה והתחייבות להימנעות מניגוד עניינים.
1.4	בכל מקרה של סתירה בין הוראות הסכם זה לבין הוראות מסמכי המכרז, תגבר ההוראה המיטיבה עם המועצה.
2. הגדרות
2.1	"המנהל" – גזבר המועצה או מי שהוסמך על ידו לעניין הסכם זה, כולו או מקצתו.
2.2	"השירותים" – שירותי חשבות השכר המפורטים בנספח 1 להסכם זה ובהסכם עצמו.
2.3	"חשב השכר המוצע" – חשב השכר שנותן השירותים מעמיד לביצוע השירותים בפועל, כמפורט במסמך ז' להצעתו, ואשר פרטיו: ____________________, ת.ז. ______________.
2.4	"התמורה" – שכר הטרחה החודשי הגלובלי שלו זכאי נותן השירותים בעד מתן מלוא השירותים.
2.5	"ערבות ביצוע" – ערבות בנקאית אוטונומית בנוסח נספח 3, שסופקה על ידי נותן השירותים להבטחת מלוא התחייבויותיו.
2.6	"תקופת ההתקשרות" – התקופה שנקבעה בסעיף 4 להלן, לרבות תקופות האופציה שמומשו.
3. מהות ההסכם והשירותים
3.1	נותן השירותים ייתן למועצה שירותי חשבות שכר, בהתאם למפרט השירותים שבנספח 1 ולהוראות הסכם זה.
3.2	נותן השירותים מצהיר כי הוא ומי מטעמו בעלי היכולת המקצועית ליתן את השירותים באופן הטוב ביותר, וכי בדק את היקף העבודה ואת תכולתה טרם הגשת הצעתו.
3.3	נותן השירותים מצהיר כי אין לו, ולא יהיה לו, ניגוד עניינים ישיר או עקיף, ואין לו טובת הנאה ביחס לגורם כלשהו הקשור בשירותים, לרבות ביחס לנבחרי המועצה, עובדיה, ספקיה ותאגידיה, והוא חתם על נספח 5.
3.4	נותן השירותים מצהיר כי אין מניעה בדין להתקשרותו במתן השירותים למועצה, וכי אין הוא מצוי בניגוד עניינים עם לקוחות אחרים שלו.
3.5	נותן השירותים יבצע את השירותים באמצעות חשב השכר המוצע. החלפתו של חשב השכר המוצע טעונה אישור מראש ובכתב של המנהל, ובלבד שהמחליף עומד בכל תנאי הסף שבמכרז ואינו נופל מקודמו באמות המידה לאיכות. החלפה ללא אישור מראש ובכתב מהווה הפרה יסודית של הסכם זה.
3.6	נותן השירותים יעמיד גיבוי מקצועי, בעל כשירות זהה, לרציפות מתן השירות בעת היעדרות חשב השכר המוצע. אין בהעמדת הגיבוי כדי לגרוע מאחריותו המלאה של נותן השירותים.
3.7	מוסכם ומובהר כי אין בפירוט השירותים כדי למצות את חובותיו של נותן השירותים, והוא יהא חייב לבצע כל מטלה נוספת הנדרשת לשם השלמת מלוא נושא השכר במועצה, ובלבד שהמטלה היא בתחום עבודתו, נלווית לה ובקשר אליה, וללא תוספת תמורה.
3.8	למועצה נתונה הזכות לדרוש מנותן השירותים לבצע את עבודתו במתכונת חלקית הכוללת רק חלק מן המטלות, ובמקרה כזה תופחת התמורה באופן יחסי, לפי קביעת המנהל.
3.9	מובהר כי לנותן השירותים לא מוקנית בלעדיות, והמועצה רשאית להעסיק, במקביל, יועצים נוספים בתחום, לרבות רואי חשבון לצורך ביקורת שכר.
4. תקופת ההתקשרות
4.1	תקופת ההתקשרות הראשונה היא 12 חודשים, מיום מתן צו תחילת עבודה שיימסר לנותן השירותים בכתב.
4.2	למועצה נתונה האופציה, לפי שיקול דעתה הבלעדי, להאריך את ההתקשרות בארבע (4) תקופות נוספות בנות 12 חודשים כל אחת, ובלבד שסך כל תקופות ההתקשרות לא יעלה על 60 חודשים. מימוש האופציה ייעשה בהודעה בכתב שתימסר 30 יום לפחות לפני תום התקופה שבתוקף. לא נמסרה הודעה – תסתיים ההתקשרות בתום התקופה שבתוקף.
4.3	מימוש האופציה כפוף לקיומו של סעיף תקציבי מאושר, לחתימת החשב המלווה ולשביעות רצון המועצה מן השירותים.
4.4	אין באמור בסעיף זה כדי לגרוע מזכות המועצה להביא את ההתקשרות לידי סיום בכל עת, כאמור בסעיף 12 להלן.
5. התמורה ואופן תשלומה
5.1	תמורת מתן מלוא השירותים, לשביעות רצון המועצה ובהתאם להוראות הסכם זה, תשלם המועצה לנותן השירותים שכר טרחה חודשי גלובלי וכולל בסך של ____________ ₪ (במילים: ____________________ שקלים חדשים), בתוספת מע"מ כדין (להלן: "התמורה"), והכול בהתאם להצעתו במכרז.
5.2	התמורה היא תמורה מלאה, סופית וכוללת בעד מלוא תכולת השירותים, לרבות ימי הנוכחות במועצה, העבודה המשלימה במשרדי נותן השירותים, הגיבוי המקצועי, החפיפה, הכנת תחשיבים לצורכי הליכים משפטיים וההתייצבות לעדות, וכן בעד כל הוצאותיו של נותן השירותים, ובכללן נסיעות, אש"ל, שכר עובדיו, הוצאות משרד, ביטוחים, מסים והיטלים.
5.3	התמורה משולמת בעד התוצר ולא לפי שעות עבודה או לפי ימי נוכחות. הגדלת מספר שעות העבודה או ימי הנוכחות בפועל לא תזכה את נותן השירותים בתוספת תמורה.
5.4	לא תחול על התמורה הצמדה כלשהי – למדד המחירים לצרכן, לשכר או לכל בסיס אחר – לאורך כל תקופות ההתקשרות. תנודות במדדים, בריבית, בשכר עבודה, במסים ובהיטלים לא ישנו את גובה התמורה.
5.5	שינוי בהיקף העובדים או המשרות במועצה, בשיעור של עד 20% כלפי מעלה או כלפי מטה מן הנתונים שבנספח 1, לא יזכה את נותן השירותים בתוספת תמורה ולא יגרע ממנה. חרג השינוי משיעור זה לאורך שלושה חודשים רצופים – יתאימו הצדדים את התמורה באופן יחסי ובכתב, ובכפוף לאישור הגזבר, החשב המלווה והיועץ המשפטי.
5.6	נותן השירותים יגיש למנהל, בתום כל חודש, חשבון בצירוף דוח המפרט את הפעולות והתוצרים שבוצעו באותו חודש, את ימי הנוכחות ואת עמידתו במועדים שבנספח 1.
5.7	המנהל יבדוק את החשבון ויאשרו, כולו או מקצתו, או שלא יאשרו כלל, בתוך 14 ימים ממועד המצאתו. אישור החשבון הוא תנאי לתשלום.
5.8	גזבר המועצה ישלם לנותן השירותים את הסכום שאושר, בתנאי תשלום של שוטף + 45 יום ממועד המצאת חשבונית המס לגזבר. המצאת חשבונית מס כדין היא תנאי לתשלום, ומניין הימים לתשלום יחל ממועד המצאתה.
5.9	איחור של עד 30 יום מן המועד הנקוב לתשלום לא ייחשב כהפרת ההסכם ולא יטיל על המועצה חובת תשלום פיצוי או תשלומי פיגורים. בגין תשלום שישולם באיחור העולה על כך תשלם המועצה ריבית חשב לפי הריבית הנהוגה אצל החשב הכללי באוצר, החל מן היום ה-31 שלאחר המועד האחרון לתשלום.
5.10	מובהר כי בעד כל שירות שיינתן שלא במסגרת השירותים מושא הסכם זה, ואשר לא נדרש במפורש ובכתב על ידי המנהל ובאישור מורשי החתימה של המועצה – לא יהא נותן השירותים זכאי לתמורה כלשהי, והוא לא יהא רשאי לתבוע מן המועצה תשלום נוסף כלשהו.
5.11	שילמה המועצה לנותן השירותים סכום העולה על המגיע לו, ישיב נותן השירותים את הסכום העודף, בתוספת הפרשי הצמדה, מיד עם קבלת דרישה בכתב ולא יאוחר מ-7 ימים ממועד קבלתה.
5.12	למועצה נתונה הזכות לקזז מכל סכום המגיע לנותן השירותים כל סכום המגיע לה ממנו, מכוח הסכם זה או מכוח כל דין.
5.13	נותן השירותים ימציא למועצה, במעמד החתימה ובסמוך לכל שנת כספים חדשה, אישור על ניהול פנקסים ואישור על שיעור ניכוי מס במקור. לא הומצא אישור במועד – לא יהא נותן השירותים זכאי להחזר בגין סכומי מס שנוכו.
5.14	נותן השירותים ימציא למועצה, במעמד החתימה, טופס עדכון פרטי חשבון הבנק שלו, חתום על ידו ומאושר בידי הבנק. עוכב תשלום מחמת היעדרו של טופס זה או מחמת פרטים חסרים בו – לא ייחשב העיכוב כהפרת ההסכם מצד המועצה.
6. תשלום מותנה בתקציב ובחתימת החשב המלווה
6.1	נותן השירותים מצהיר כי ידוע לו שלמועצה מונה חשב מלווה, אשר הוענקו לו מלוא הסמכויות לפי סעיף 142ג לפקודת העיריות [נוסח חדש], וכי חתימת החשב המלווה על הסכם זה היא תנאי לתוקפו. הסכם שייחתם ללא חתימת החשב המלווה – בטל מעיקרו, לא יחייב את המועצה בהתחייבות כספית כלשהי, והוא נעדר כל תוקף משפטי.
6.2	קיומו של סעיף תקציבי מאושר הוא תנאי ראשוני שבלעדיו אין לקבלת תמורה כלשהי, בין אם בוצעה עבודה ובין אם לאו. סעיף זה גובר על כל הוראה אחרת בהסכם.
6.3	נותן השירותים מצהיר כי ידוע לו שהסכם זה טעון את אישור היועץ המשפטי של המועצה לפי חוק הרשויות המקומיות (ייעוץ משפטי), התשל"ו-1975, וכי בלעדיו לא יהיה לו תוקף.
7. רמה מקצועית, פיקוח, כפיפות ודיווח
7.1	נותן השירותים מתחייב לספק את השירותים בנאמנות, במהימנות, בחריצות וברמה מקצועית גבוהה ביותר, והוא אחראי ללא סייג כלפי המועצה לטיב השירות.
7.2	נותן השירותים יהיה כפוף להוראות המנהל בכל הקשור לביצוע השירותים. בכלל זה יהיה חייב לתקן כל פגם וליקוי ולבצע כל שינוי או הנחיה, ללא תוספת תמורה.
7.3	נותן השירותים ימסור למנהל דוח בקרה חודשי, ויעמוד במועדים המחייבים שבנספח 1. כן ידווח למנהל, בעל פה או בכתב, בכל עת שיידרש, על כל פרט הנוגע לעבודתו.
7.4	נותן השירותים מתחייב לעקוב באופן שוטף אחר שינויים בהסכמים הקיבוציים, בחוקת העבודה לעובדי הרשויות המקומיות, בהוראות הממונה על השכר במשרד האוצר, בחוזרי מנכ"ל משרד הפנים ובדיני העבודה והמס, וליישמם בזמן אמת בתלושי השכר. הוא יתריע בפני המנהל, בכתב, על כל שינוי המחייב היערכות או החלטה של המועצה.
7.5	נותן השירותים מתחייב להתריע בפני המנהל, בכתב וללא דיחוי, על כל תשלום שכר שלדעתו המקצועית אינו עומד בהוראות ההסכמים הקיבוציים או בהוראות הממונה על השכר, ועל כל חריגת שכר. אי מתן התרעה כאמור יהווה הפרה של הסכם זה.
7.6	מובהר כי נותן השירותים אינו בבחינת סמכות מחליטה ופוסקת במועצה. אין הוא רשאי להורות דבר באופן עצמאי ושלא על דעת המנהל או גורם מוסמך אחר במועצה, ואין הוא רשאי לעשות כל פעולה שתביא להגדלת הוצאות המועצה, אלא באישורה מראש ובכתב של המועצה, חתום בידי מורשי החתימה מטעמה.
7.7	פעל נותן השירותים בניגוד לאמור בסעיף 7.6, יהא אחראי אישית כלפי המועצה בגין כל הוצאה שהוציאה מעבר למתוכנן, ויחויב לשפותה במלואה, מבלי לפגוע בכל סעד אחר.
7.8	המנהל רשאי לבקר, בשעות סבירות, במשרדי נותן השירותים, כדי לעקוב אחר ביצוע העבודה ולקבל הסברים.
8. פיצוי מוסכם
8.1	איחור בהפקת תלושי השכר או בביצוע תשלום השכר לעובדים במועד הקבוע בדין או בנספח 1, שלא מחמת עיכוב שמקורו במועצה, יזכה את המועצה בפיצוי מוסכם בסך 1,000 ₪ לכל יום איחור.
8.2	איחור בדיווח או בתשלום לרשויות המס, לקרנות הפנסיה או למוסד לביטוח לאומי, שגרם למועצה חיוב בקנס, בריבית או בהצמדה – יחייב את נותן השירותים בהשבת מלוא סכום החיוב, בנוסף לפיצוי המוסכם.
8.3	אי עמידה בהיקף הנוכחות המזערי שנקבע בנספח 1 תזכה את המועצה בפיצוי מוסכם בסך 750 ₪ לכל יום נוכחות שלא קוים.
8.4	החלפת חשב השכר המוצע ללא אישור מראש ובכתב תזכה את המועצה בפיצוי מוסכם בסך 10,000 ₪, בנוסף לזכותה לבטל את ההסכם.
8.5	הצדדים מצהירים כי סכומי הפיצוי המוסכם נקבעו לאחר הערכה זהירה ומראש של הנזק הצפוי, וכי הם סבירים ומידתיים ביחס לאותו נזק.
8.6	המועצה רשאית לנכות את סכומי הפיצוי המוסכם מכל תשלום המגיע לנותן השירותים או לחלטם מערבות הביצוע. אין בגביית הפיצוי המוסכם כדי לגרוע מזכות המועצה לתבוע את נזקיה הממשיים ככל שיעלו עליו, ומכל סעד אחר.
9. שמירת סודיות והגנה על הפרטיות
9.1	על נותן השירותים, עובדיו וכל מי מטעמו חלה חובת סודיות מוחלטת ביחס לכל מידע שיגיע לידיעתם בקשר עם ביצוע הסכם זה, ובכלל זה נתוני שכר, נתונים אישיים ורפואיים של עובדי המועצה, ומידע על מצבה הכספי של המועצה.
9.2	נותן השירותים ימנע מלהעביר לאחר כל מידע כאמור, אלא אם קיבל על כך את אישור המנהל מראש ובכתב, או אם חלה עליו חובה לכך על פי דין.
9.3	על נותן השירותים ומי מטעמו חלות הוראות חוק הגנת הפרטיות, התשמ"א-1981 והתקנות שלפיו, לרבות תקנות הגנת הפרטיות (אבטחת מידע), התשע"ז-2017. נותן השירותים מתחייב לנקוט את כל אמצעי אבטחת המידע הנדרשים, ולדווח למועצה ללא דיחוי על כל אירוע אבטחת מידע.
9.4	נותן השירותים יחתים כל עובד מטעמו, וכן את חשב השכר המוצע ואת הגיבוי, על התחייבות אישית לשמירת סודיות בנוסח נספח 4, וימציא את ההתחייבויות למועצה עם תחילת ההתקשרות.
9.5	חובת הסודיות תעמוד בתוקפה גם לאחר תום ההתקשרות, ללא הגבלת זמן. הפרתה מהווה הפרה יסודית של הסכם זה.
10. בעלות בנתונים, זכויות יוצרים וחפיפה
10.1	כל הנתונים, הקבצים, התלושים, הדוחות והמסמכים הנוגעים לשכר עובדי המועצה, וכן כל תוצר שהוכן במסגרת השירותים, הם רכושה הבלעדי של המועצה. למועצה מוקנית זכות הבעלות והשימוש המלאה בהם, ולא תישמע מצד נותן השירותים טענה להפרת זכות יוצרים בגין כל שימוש שתעשה בהם המועצה.
10.2	עם תום ההתקשרות, ומכל סיבה שהיא, יעביר נותן השירותים למועצה את מלוא הנתונים בפורמט פתוח ונגיש, ימסור לה את כל המסמכים המצויים ברשותו, וימחק כל עותק שברשותו, בכפוף לחובות שמירת מסמכים לפי דין.
10.3	נותן השירותים יבצע חפיפה מסודרת של 30 יום לפחות עם מי שיבוא במקומו, ללא תמורה נוספת. אי ביצוע חפיפה מהווה הפרה יסודית ומקנה למועצה את הזכות לחלט את ערבות הביצוע.
10.4	למועצה נתונה הזכות לעכב את התשלום האחרון עד להשלמת החפיפה ומסירת מלוא הנתונים.
11. אי קיומם של יחסי עובד ומעביד
11.1	מוצהר ומוסכם כי נותן השירותים, חשב השכר המוצע וכל מי מטעמם לא ייחשבו כעובדי המועצה, וכי בשום מקרה לא ייווצרו יחסי עובד ומעביד בינם לבין המועצה. ההתקשרות היא קבלנית, במיקור חוץ, ובעד תוצר.
11.2	נותן השירותים אחראי בלעדית לכל תשלום, זכות או חובה הנובעים מיחסי עובד ומעביד בינו לבין עובדיו, ובכלל זה שכר, הפרשות סוציאליות, פיצויי פיטורים, חופשה, הבראה, מחלה וניכויים.
11.3	ייקבע על ידי ערכאה מוסמכת, על אף האמור, כי התקיימו יחסי עובד ומעביד בין המועצה לבין נותן השירותים או מי מטעמו, יראו את הצדדים כאילו הסכימו מלכתחילה על תמורה כוללת בשיעור של 40% מסכום התמורה כשכר (להלן: "התמורה המופחתת"). נותן השירותים מצהיר כי התמורה המופחתת היא שכר מלא והוגן בעד ביצוע מלוא התחייבויותיו.
11.4	במקרה כאמור, ישיב נותן השירותים למועצה את מלוא הסכומים שקיבל מעבר לתמורה המופחתת, בתוספת הפרשי הצמדה וריבית מרבית ממועד תשלומם ועד למועד ההשבה בפועל. המועצה תהא זכאית לקזז סכום זה מכל סכום שתחוב לנותן השירותים, לרבות מכל סכום שייפסק לזכותו עקב הקביעה האמורה.
12. ביטול ההסכם והפסקת ההתקשרות
12.1	על אף האמור בכל מקום אחר בהסכם זה, רשאית המועצה, בכל עת ומכל סיבה שתיראה לה, ומבלי שתידרש לנמק את החלטתה, להביא הסכם זה לידי סיום בהודעה בכתב מאת המנהל, 30 ימים מראש לפחות.
12.2	הובא ההסכם לידי גמר כאמור, תשלם המועצה לנותן השירותים, בעד השירותים שסופקו עד למועד סיום ההתקשרות, את חלקו היחסי מן התמורה, כפי שייקבע על ידי המנהל, בכפוף לזכות הקיזוז. נותן השירותים מאשר כי תשלום זה מהווה סילוק מלא של כל תביעותיו, לרבות בגין אובדן רווח צפוי ופגיעה במוניטין.
12.3	מבלי לגרוע מן האמור, תהא המועצה רשאית לבטל את ההסכם לאלתר בכל אחד מאלה: (א) הופרה על ידי נותן השירותים התחייבות מהתחייבויותיו וההפרה לא תוקנה בתוך הזמן שקצב לכך המנהל בהתראה בכתב; (ב) ניתנה התראה בכתב כי נותן השירותים אינו מבצע את השירותים כנדרש, והוא לא נקט בתוך 7 ימים בצעדים המבטיחים את תיקון הליקוי; (ג) מונה לנותן השירותים כונס נכסים, נאמן או מפרק, או שהוכרז פושט רגל, או שניתן לגביו צו פירוק; (ד) נפתחה נגד נותן השירותים או מי מטעמו חקירה פלילית או הוגש נגדו כתב אישום או שהורשע בעבירה שיש עמה קלון; (ה) נותן השירותים או מי מטעמו נתפס או נחשד בגניבה, בלקיחת שוחד או במעשה מרמה; (ו) רישיון רואה החשבון של המציע או של השותף שמכוחו עמד בתנאי הסף בוטל, הותלה או פקע; (ז) הופרה חובת הסודיות; (ח) הוכח למועצה כי נותן השירותים אינו מסוגל לעמוד בדרישות ההסכם מסיבה בריאותית, כספית, טכנית או אחרת.
12.4	הסעיפים 3.5, 5, 7.4, 7.5, 9, 10, 11 ו-13 הם תנאים עיקריים בהסכם זה, והפרתם תיחשב כהפרה יסודית.
12.5	בוטל ההסכם בנסיבות שבסעיף 12.3, לא יהיה נותן השירותים זכאי לכל תשלום, למעט תשלום שיאושר על ידי המנהל בעד אותו חלק מן השירותים שבוצע ללא פגם, והמועצה תהא רשאית לחלט את ערבות הביצוע, כולה או חלקה.
12.6	המקרים המנויים לעיל אינם רשימה סגורה, ואין במנייתם כדי לגרוע מזכות המועצה לבטל את ההסכם מכוח כל עילה שבדין.
12.7	בוטל ההסכם, תהא המועצה רשאית למסור את המשך מתן השירותים לכל צד שלישי, ולנותן השירותים לא תהא טענה בשל כך. נותן השירותים מתחייב לספק לאותו צד שלישי את כל הסיוע, המסמכים והמידע הנדרשים, לפי דרישת המועצה.
12.8	בוטל ההסכם, תיערך התחשבנות סופית בין הצדדים. זכויות המועצה וחובות נותן השירותים יישארו בתוקפן המלא.
13. אחריות, שיפוי וביטוח
13.1	האחריות הבלעדית לשירותים חלה על נותן השירותים בלבד. אישורי המועצה לתוצרים או למסמכים שהוכנו על ידו לא ישחררו אותו מאחריותו המקצועית המלאה, ואין בהם כדי להטיל על המועצה אחריות כלשהי לטיב השירותים.
13.2	נותן השירותים אחראי לכל נזק, הפסד או הוצאה שייגרמו למועצה או לצד שלישי, לרבות לעובדי המועצה, עקב מעשה, מחדל, טעות, השמטה או רשלנות מצדו או מצד מי מטעמו, תוך כדי מתן השירותים או בקשר אליהם. בכלל זה אחראי הוא לכל חיוב, קנס, ריבית, הצמדה או תשלום עודף שייגרמו למועצה עקב טעות בתלוש שכר או בדיווח.
13.3	נותן השירותים פוטר את המועצה, עובדיה ומי מטעמה מכל אחריות לכל אובדן או נזק המצוי באחריותו כאמור.
13.4	נותן השירותים מתחייב לשפות ולפצות את המועצה בגין כל נזק שייגרם לה עקב תביעה או דרישה שתוגש נגדה בקשר עם הסכם זה או עם השירותים, לרבות הוצאות משפטיות ושכר טרחת עורך דין, וזאת על פי דרישת המועצה או על פי פסק דין. המועצה תודיע לנותן השירותים על תביעה או דרישה כאמור, ולפי שיקול דעתה תוכל לאפשר לו להתגונן על חשבונו.
13.5	נותן השירותים מתחייב לערוך ולקיים, על חשבונו, את הביטוחים המפורטים בנספח 2, לאורך כל תקופת ההתקשרות ובתוספת שלוש שנים לעניין ביטוח אחריות מקצועית, ולהמציא למועצה אישור על קיום ביטוחים חתום בידי מבטח, כתנאי לתחילת מתן השירותים ובכל חידוש.
13.6	אי המצאת אישור על קיום ביטוחים במועד מהווה הפרה יסודית, ומקנה למועצה את הזכות לעכב תשלומים ולבטל את ההסכם.
14. ערבות ביצוע
14.1	להבטחת מילוי מלא ומושלם של כל התחייבויותיו, ימסור נותן השירותים למועצה, במעמד החתימה על הסכם זה, ערבות בנקאית אוטונומית, בלתי מותנית ובלתי חוזרת, ערוכה לטובת המועצה בנוסח נספח 3, בסך של 12,000 ₪, צמודה למדד המחירים לצרכן (להלן: "ערבות הביצוע").
14.2	ערבות הביצוע תעמוד בתוקפה לאורך כל תקופת ההתקשרות ובתוספת 90 יום. מומשה אופציה להארכה – יאריך נותן השירותים את הערבות, 15 יום לפחות לפני פקיעתה, לתקופה הנוספת ובתוספת 90 יום. אי הארכת הערבות מהווה הפרה יסודית.
14.3	המועצה תחזיר את ערבות הביצוע רק לאחר תום ההתקשרות, השלמת החפיפה ומסירת מלוא הנתונים, ולשביעות רצונה.
14.4	המועצה רשאית לחלט את ערבות הביצוע, כולה או חלקה, בפעם אחת או לשיעורין, על פי פנייה חד צדדית, ללא כל דרישה להוכחת נזק או להנמקה, וללא צורך לדרוש תחילה את הסכום מנותן השירותים. חילטה המועצה את הערבות – ימציא נותן השירותים, בתוך 7 ימים, ערבות חדשה הזהה בנוסחה, במהותה ובסכומה.
14.5	כל הוצאות הוצאת הערבות, השלמתה או הארכתה, לרבות מס בולים, יחולו על נותן השירותים.
15. איסור המחאת זכויות וחובות
15.1	התחייבויותיו של נותן השירותים לפי הסכם זה הן מכוח מומחיותו המקצועית, ולפיכך הן אישיות ועליו לבצען בעצמו.
15.2	נותן השירותים אינו רשאי להמחות, להעביר או למסור לאחר את זכויותיו או חובותיו לפי הסכם זה, כולן או חלקן, ואינו רשאי למסור את ביצוע השירותים לקבלן משנה, אלא בהסכמת המועצה מראש ובכתב. "המחאה" – לרבות העברת 25% ומעלה מהון המניות או מזכויות השותפות במציע.
15.3	העביר נותן השירותים את זכויותיו או חובותיו, או מסר את ביצוע השירותים לאחר, יישאר אחראי להתחייבויותיו על אף ההסבה, ומבלי שיהא בכך כדי לפגוע בזכויות המועצה.
15.4	המועצה רשאית להמחות את זכויותיה או חובותיה לכל גורם שתמצא לנכון, בכפוף להבטחת זכויותיו של נותן השירותים.
16. הצהרות נוספות של נותן השירותים
16.1	נותן השירותים מצהיר כי ברשותו תעודת "עוסק מורשה" תקפה לפי חוק מס ערך מוסף, התשל"ו-1975, כי הוא מנהל ספרים כדין וכי ימשיך לעשות כן בכל תקופת ההתקשרות.
16.2	נותן השירותים מצהיר כי הוא מנהל תיק ניכויים כדין לכל עובדיו, מפריש עבורם את כל ההפרשות הנדרשות על פי דין, ומשלם להם שכר שאינו נופל משכר המינימום.
16.3	נותן השירותים מתחייב להתייצב בבית המשפט או בבית הדין לעבודה, מטעם המועצה וביחס לשירותים, בכל מקרה שבו יידרש לכך, וליתן את עדותו, ללא תמורה נוספת.
16.4	נותן השירותים מתחייב לשמור ולקיים, במהלך כל תקופת ההתקשרות, את הוראות כל דין הנוגע להתחייבויותיו לפי הסכם זה.
17. הוראות כלליות
17.1	ויתר אחד הצדדים למשנהו על זכות מזכויותיו או על ביצוע חובה, לא ישתמע מוויתור זה כי יחול אוטומטית במקרה עתידי דומה, ולא יהא בו משום תקדים. כל ויתור, ארכה או הנחה לא יהיו בתוקף אלא אם נעשו מראש ובכתב ונחתמו בידי הצדדים.
17.2	הסכם זה ממצה את כל אשר הוסכם בין הצדדים ואת היחסים המשפטיים ביניהם, והוא מבטל כל הסכם או הסדר קודם. לא יהיה תוקף לכל שינוי או תיקון להסכם זה אלא אם נעשה בכתב ונחתם בידי כל מורשי החתימה של הצדדים, לרבות החשב המלווה.
17.3	כותרות הסעיפים נועדו לנוחות בלבד ולא יהיה להן משקל בפרשנות ההסכם.
17.4	הסמכות המקומית הייחודית והבלעדית לדון בכל מחלוקת שתתגלע בין הצדדים בקשר עם הסכם זה נתונה לבתי המשפט המוסמכים במחוז חיפה בלבד, לפי סמכותם העניינית.
17.5	כתובות הצדדים הן כמפורט בכותרת להסכם. מסמך או הודעה לעניין הסכם זה יישלחו בדואר רשום לפי כתובות אלה, וכל מסמך שנשלח כאמור ייראה כאילו התקבל אצל הנמען בתוך 5 ימים מתאריך מסירתו לבית הדואר.


ולראיה באו הצדדים על החתום:
	המועצה המקומית נחף
	נותן השירותים

	

____________________
מוחמד זורי – ראש המועצה

	

____________________
חתימה וחותמת


	

____________________
עבד פטום, רו"ח – גזבר המועצה

	




	

____________________
חשב/ת מלווה

	






אישור מחלקת הנהלת החשבונות
הריני לאשר כי בוצע שריון תקציבי להסכם זה, בסעיף תקציבי מס' ____________.
____________________
מחלקת הנהלת החשבונות

אישור היועץ המשפטי של המועצה
הסכם זה הוכן ונבדק על ידי, בהתאם לסמכותי לפי סעיף 7 לחוק הרשויות המקומיות (ייעוץ משפטי), התשל"ו-1975. הריני לאשר כי אין מניעה חוקית להתקשר על פי הסכם זה.
____________________
סמואל דכואר, עו"ד (רו"ח)
היועץ המשפטי של המועצה המקומית נחף


המועצה המקומית נחף
מכרז פומבי מס' 09/2026 - שירותי חשבות שכר
נספח 2 - דרישות ביטוח ואישור על קיום ביטוחים
חלק א' - דרישות הביטוח
1.	נותן השירותים מתחייב לערוך ולקיים, על חשבונו, לאורך כל תקופת ההתקשרות, את הביטוחים המפורטים להלן, אצל מבטח מורשה כדין בישראל.
2.	ביטוח אחריות מקצועית, המבטח את חבותו של נותן השירותים בשל מעשה או מחדל מקצועי, לרבות טעות, השמטה, רשלנות ואי יושר עובדים, בקשר עם השירותים. גבול האחריות לא יפחת מ-2,000,000 ₪ לתובע, למקרה ולתקופת ביטוח שנתית. הביטוח לא יכלול הגבלה בדבר אובדן מסמכים, איחור או שיהוי. הביטוח יכלול תקופת גילוי של 12 חודשים לפחות, ויעמוד בתוקפו למשך 3 שנים לאחר תום ההתקשרות.
3.	ביטוח אחריות כלפי צד שלישי, בגבול אחריות שלא יפחת מ-2,000,000 ₪ לתובע למקרה ו-6,000,000 ₪ לתקופה. רכוש המועצה ייחשב כרכוש צד שלישי לעניין פוליסה זו.
4.	ביטוח חבות מעבידים בגין חבותו של נותן השירותים כלפי עובדיו, בגבול אחריות שלא יפחת מ-2,000,000 ₪ לתובע ו-6,000,000 ₪ למקרה ולתקופה. הביטוח יורחב לשפות את המועצה אם ייקבע כי היא מעבידתם של עובדי נותן השירותים.
5.	ביטוח אש מורחב לרכוש נותן השירותים ולציוד המשמש אותו בביצוע השירותים, לרבות נזקי טבע, רעידת אדמה, פריצה, נזק בזדון, שביתות, נזקי מים ושיטפון. הביטוח כפוף לסעיף ויתור על זכות התחלוף כלפי המועצה, למעט כלפי מי שגרם לנזק בזדון.
6.	בכל הביטויים ייכללו התנאים הבאים: המועצה תיכלל כמבוטחת נוספת; יובהר כי הביטוח הוא "ביטוח ראשוני" לגבי המועצה, ללא זכות תביעת השתתפות ממבטחי המועצה; ייכלל תנאי לפיו ביטול הפוליסות, אי חידושן או צמצומן ייעשה בהודעה מוקדמת בכתב שתישלח למועצה 60 יום מראש; יבוטל כל סעיף המגביל את אחריות המבטח מחמת קיומו של ביטוח אחר.
7.	נותן השירותים אחראי לבדו לתשלום הפרמיות ולנשיאה בהשתתפויות העצמיות.
8.	אין בעריכת הביטוחים כדי לגרוע מאחריותו של נותן השירותים לפי ההסכם או לפי כל דין, ואין בה כדי לשחררו מחובת שיפוי המועצה.


המועצה המקומית נחף
מכרז פומבי מס' 09/2026 - שירותי חשבות שכר
אישור על קיום ביטוחים
לכבוד
המועצה המקומית נחף (להלן: "המועצה")
א.נ.,
הנדון: אישור על קיום ביטוחים של ____________________ (להלן: "נותן השירותים")
אנו הח"מ, ____________________ חברה לביטוח בע"מ, מצהירים בזאת כי הוצאנו לבקשת נותן השירותים פוליסות ביטוח לעניין מכרז פומבי מס' 09/2026 למתן שירותי חשבות שכר עבור המועצה המקומית נחף, כמפורט להלן:
	סוג הביטוח
	מס' פוליסה
	גבול אחריות
	תקופת הביטוח

	אחריות מקצועית
	
	2,000,000 ₪ לתובע/למקרה/לתקופה
	מ____ עד ____

	אחריות כלפי צד שלישי
	
	2,000,000 ₪ לתובע; 6,000,000 ₪ לתקופה
	מ____ עד ____

	חבות מעבידים
	
	2,000,000 ₪ לתובע; 6,000,000 ₪ לתקופה
	מ____ עד ____

	אש מורחב
	
	
	מ____ עד ____



●	המועצה נכללת כמבוטחת נוספת בכל הביטוחים הנזכרים.
●	לגבי המועצה, הביטוח על פי הפוליסות הנ"ל הוא "ביטוח ראשוני" המזכה אותה במלוא השיפוי המגיע לפי תנאיו, ללא זכות תביעת השתתפות ממבטחי המועצה האחרים. כל סעיף בפוליסות המפקיע, מקטין או מגביל את אחריות נותן השירותים או מבטחיו מחמת קיומו של ביטוח אחר - לא יופעל כלפי המועצה.
●	ביטול הפוליסות, אי חידושן או צמצומן ייעשו בהודעה מוקדמת בכתב שתישלח בדואר רשום למועצה 60 יום לפני מועד הביטול, החידוש או הצמצום.
●	ביטוח האחריות המקצועית כולל תקופת גילוי של 12 חודשים לפחות.
●	הביטוחים אינם כפופים לכל הגבלה בדבר חבות הנובעת מאש, התפוצצות, אדים, שיטפון, בהלה, שביתות והשבתות, וכן תביעות תחלוף מצד המוסד לביטוח לאומי.
●	ביטוחי האחריות המקצועית וצד שלישי מורחבים לשפות את המועצה ואת הבאים מטעמה בגין אחריותה למעשי או מחדלי נותן השירותים.
●	נותן השירותים לבדו אחראי לתשלום הפרמיות ולנשיאה בהשתתפויות העצמיות.
●	ידוע לנו כי כתב זה מתקבל על ידיכם כאישור לקיום תנאי הביטוח שבהסכם, ולפיכך לא יחול בו או בפוליסות שינוי ללא הסכמתכם מראש ובכתב.


______________          ____________________          ____________________
תאריך                                          שם חברת הביטוח / הסוכן                    חתימה וחותמת


המועצה המקומית נחף
מכרז פומבי מס' 09/2026 - שירותי חשבות שכר
נספח 3 - נוסח ערבות ביצוע
לכבוד
המועצה המקומית נחף
א.נ.,
הנדון: כתב ערבות
על פי בקשת ____________________, ח.פ. / ע.מ. ______________ (להלן: "המבקש"), אנו ערבים בזה כלפיכם לסילוק כל סכום עד לסך של 12,000 ₪ (שנים עשר אלף שקלים חדשים), וזאת בקשר עם מכרז פומבי מס' 09/2026 למתן שירותי חשבות שכר למועצה המקומית נחף (להלן: "המועצה") ומוסדותיה, ולהבטחת מילוי תנאי המכרז ותנאי ההסכם שנחתם בין המועצה לבין המבקש.
●	סכום הערבות יהיה צמוד למדד המחירים לצרכן, כאשר מדד הבסיס הוא המדד הידוע במועד חתימת ההסכם.
●	אנו מתחייבים לשלם לכם כל סכום או סכומים עד לסך הנ"ל, בתוך 14 ימים מקבלת דרישתכם הראשונה בכתב שתגיע אלינו, מבלי להטיל עליכם לבסס או לנמק את דרישתכם בתהליך כלשהו או באופן כלשהו, או לדרוש את הסכום תחילה מאת המבקש בתביעה משפטית או בכל דרך אחרת, ומבלי לטעון כלפיכם טענת הגנה כלשהי שיכולה לעמוד למבקש בקשר לחיוב כלשהו כלפיכם.
●	אתם תהיו רשאים לדרוש מאתנו את תשלומו של הסכום הנ"ל בפעם אחת או במספר דרישות, שכל אחת מהן מתייחסת לחלק מן הסכום הנ"ל בלבד, ובלבד שסך דרישותיכם לא יעלה על הסך הכולל הנ"ל.
●	ערבות זו היא בלתי חוזרת, בלתי תלויה ואינה ניתנת לביטול.
●	ערבות זו תישאר בתוקפה עד ליום ____________ ועד בכלל.
●	דרישה שתגיע אלינו לאחר יום ____________ לא תיענה.
●	ערבות זו אינה ניתנת להעברה ולהסבה בכל צורה שהיא.
●	דרישה בפקסימיליה, בדואר או במברק לא תיחשב כדרישה לעניין כתב ערבות זה.


תאריך: ____________          בנק: ____________________          סניף: ____________
____________________
חתימה וחותמת הבנק


המועצה המקומית נחף
מכרז פומבי מס' 09/2026 - שירותי חשבות שכר
נספח 4 - התחייבות לשמירת סודיות והגנה על הפרטיות
(ייחתם על ידי נותן השירותים, על ידי חשב השכר המוצע, על ידי הגיבוי המקצועי ועל ידי כל עובד מטעמו הבא במגע עם נתוני שכר)
אני הח"מ, ____________________, ת.ז. ______________, מצהיר ומתחייב בזאת כדלקמן:
1.	ידוע לי כי במסגרת מתן שירותי חשבות שכר למועצה המקומית נחף (להלן: "המועצה") יגיע לידיעתי מידע רגיש, ובכלל זה נתוני שכר של עובדי המועצה, פרטים אישיים, נתונים רפואיים, נתוני חשבונות בנק, נתוני עיקולים והתחייבויות, וכן מידע על מצבה הכספי והמינהלי של המועצה (להלן: "המידע").
2.	אני מתחייב לשמור על סודיות מוחלטת של המידע, ולא לגלותו, לא למסרו ולא להעבירו לכל אדם או גוף, בין במישרין ובין בעקיפין, אלא למי שהוסמך לכך על ידי גזבר המועצה מראש ובכתב, או אם חלה עליי חובה לכך על פי דין.
3.	אני מתחייב שלא לעשות במידע כל שימוש, אלא לצורך מתן השירותים למועצה בלבד, ולא לצורך אישי, עסקי או אחר.
4.	אני מתחייב שלא להעתיק, לצלם, לסרוק, לשכפל או לשמור את המידע במדיה כלשהי, למעט ככל שנדרש לצורך מתן השירותים, ובאמצעים מאובטחים בלבד.
5.	ידוע לי כי חלות עליי הוראות חוק הגנת הפרטיות, התשמ"א-1981, והתקנות שלפיו, לרבות תקנות הגנת הפרטיות (אבטחת מידע), התשע"ז-2017, וכי הפרתן עלולה להוות עבירה פלילית ולהקים עילת תביעה אזרחית.
6.	אני מתחייב לנקוט את כל אמצעי אבטחת המידע הסבירים, ובכלל זה: שימוש בסיסמאות אישיות; הצפנת קבצים המכילים נתוני שכר; אי שמירת נתונים על גבי מדיה ניידת בלתי מוצפנת; אי שליחת נתוני שכר בדואר אלקטרוני ללא הצפנה; ונעילת עמדת העבודה בעת היעדרות.
7.	אני מתחייב לדווח לגזבר המועצה, ללא דיחוי, על כל אירוע אבטחת מידע, אובדן מידע, גישה בלתי מורשית או חשד לכך.
8.	עם תום מתן השירותים, ומכל סיבה שהיא, אני מתחייב להשיב למועצה את כל המידע והמסמכים שברשותי ולמחוק כל עותק, בכפוף לחובות שמירת מסמכים לפי דין.
9.	התחייבותי זו עומדת בתוקפה גם לאחר תום ההתקשרות או סיום עבודתי, ללא הגבלת זמן.
10.	ידוע לי כי הפרת התחייבות זו מהווה הפרה יסודית של ההסכם בין המועצה לבין נותן השירותים, וכי המועצה תהא זכאית לכל סעד שבדין, לרבות ביטול ההסכם, חילוט ערבות הביצוע ותביעת נזקיה.


_______________          ____________________          ____________________
תאריך                                                             שם מלא                                    חתימה


המועצה המקומית נחף
מכרז פומבי מס' 09/2026 - שירותי חשבות שכר
נספח 5 - הצהרה והתחייבות להימנעות מניגוד עניינים
אני הח"מ, ____________________, ת.ז. ______________, מטעם ____________________ (להלן: "נותן השירותים"), מצהיר ומתחייב בזאת כדלקמן:
1.	אין לי, ולנותן השירותים, ולמי מטעמו, ניגוד עניינים - ישיר או עקיף, אישי, עסקי או אחר - בין מתן השירותים למועצה המקומית נחף לבין עניין אחר שלי או שלהם.
2.	אינני קרוב משפחה של ראש המועצה, של חבר מליאת המועצה, של עובד בכיר במועצה או של מי מעובדי הגזברות ומשאבי האנוש. לעניין זה, "קרוב משפחה" - בן זוג, הורה, בן, בת, אח, אחות, וכן בני זוגם של אלה, וכל אדם הסמוך על שולחני.
3.	נותן השירותים ואני איננו מייצגים, ולא נייצג, עובד או עובד לשעבר של המועצה בכל הליך או דרישה כלפי המועצה, לרבות בענייני שכר, בפרישה או בבית הדין לעבודה.
4.	נותן השירותים ואני איננו נותנים שירות, ולא ניתן שירות, לגוף או לאדם שיש לו התקשרות עם המועצה או שהוא צד להליך משפטי נגדה, ככל שיש בכך כדי ליצור ניגוד עניינים.
5.	אני מתחייב להודיע לגזבר המועצה וליועץ המשפטי של המועצה, ללא דיחוי ובכתב, על כל מצב העלול להעמיד אותי או את נותן השירותים במצב של ניגוד עניינים או של חשש לניגוד עניינים, ולהימנע מכל טיפול בעניין עד לקבלת הנחיה בכתב.
6.	ידוע לי כי המועצה רשאית לקבוע הסדר למניעת ניגוד עניינים, וכי עליי לפעול לפיו.
7.	ידוע לי כי הפרת התחייבות זו מהווה הפרה יסודית של ההסכם.

פירוט עניינים העלולים להעמידני בניגוד עניינים (אם אין - יש לרשום "אין"):
________________________________________________________________
________________________________________________________________


_______________          ____________________          ____________________
תאריך                                                     שם מלא                                    חתימה


המועצה המקומית נחף
מכרז פומבי מס' 09/2026 - שירותי חשבות שכר
מסמך יא' - תצהירים
תצהיר 1 - היעדר הרשעות פליליות
אני הח"מ, ____________________, ת.ז. ______________, לאחר שהוזהרתי כי עליי לומר את האמת וכי אהיה צפוי לעונשים הקבועים בחוק אם לא אעשה כן, מצהיר בזאת בכתב כדלקמן:
1.	אני מוסמך ליתן תצהיר זה בשם ____________________ (להלן: "המציע"), המגיש הצעה למכרז פומבי מס' 09/2026 למתן שירותי חשבות שכר למועצה המקומית נחף.
2.	המציע, ובמקרה של תאגיד - התאגיד ו/או מי ממנהליו, לא הורשעו בעבירה פלילית מסוג עוון או פשע.
3.	המציע, ובמקרה של תאגיד - התאגיד ו/או מי ממנהליו, לא הורשעו בעבירה לפי חוק שכר מינימום, התשמ"ז-1987.
4.	המציע, ובמקרה של תאגיד - התאגיד ו/או מי ממנהליו, לא הורשעו בעבירה לפי חוק עובדים זרים (איסור העסקה שלא כדין והבטחת תנאים הוגנים), התשנ"א-1991.
5.	לא הוגש נגד המציע, ולא נגד מי ממנהליו, כתב אישום בגין עבירה שיש עמה קלון, ואין נגדו הליך פלילי תלוי ועומד בעניין כאמור.
6.	רישיון רואה החשבון שמכוחו עומד המציע בתנאי הסף הוא בר תוקף, לא הותלה ולא בוטל, ולא מתנהל נגד בעליו הליך משמעתי לפי חוק רואי חשבון, התשט"ו-1955.
7.	זה שמי, זו חתימתי ותוכן תצהירי אמת.

____________________
חתימת המצהיר
אני הח"מ, ____________________, עו"ד, מאשר כי ביום ____________ התייצב בפניי מר/גב' ____________________, ת.ז. ______________, ולאחר שהזהרתיו כי עליו להצהיר את האמת וכי יהיה צפוי לעונשים הקבועים בחוק אם לא יעשה כן, אישר את נכונות תצהירו וחתם עליו בפניי.
__________          ____________________          ____________________
חותמת עורך הדין                    מס' רישיון                          חתימת עורך הדין


המועצה המקומית נחף
מכרז פומבי מס' 09/2026 - שירותי חשבות שכר
תצהיר 2 - תצהיר ניסיון להוכחת תנאי הסף
אני הח"מ, ____________________, ת.ז. ______________, לאחר שהוזהרתי כי עליי לומר את האמת וכי אהיה צפוי לעונשים הקבועים בחוק אם לא אעשה כן, מצהיר בזאת בכתב כדלקמן:
1.	אני מוסמך ליתן תצהיר זה בשם ____________________ (להלן: "המציע").
2.	המציע הוא משרד רואי חשבון, ובידיו רישיון רואה חשבון בר תוקף לפי חוק רואי חשבון, התשט"ו-1955, שמספרו ____________ ושניתן ביום ____________.
3.	המציע העניק בעצמו שירותי חשבות שכר לרשויות המקומיות המפורטות במסמך ו' להצעתו, בתקופות ובהיקפים הנקובים שם, וכל הפרטים שמסר שם נכונים, מדויקים ומלאים.
4.	המציע העניק שירותי חשבות שכר לרשות מקומית אחת לפחות, ברציפות, במהלך חמש (5) השנים שקדמו למועד האחרון להגשת ההצעות למכרז.
5.	חשב השכר המוצע מטעם המציע, ____________________, ת.ז. ______________, הוא בעל תעודת חשב שכר ובעל ותק של שמונה (8) שנים לפחות בחשבות שכר ברשות מקומית, וכל הפרטים שנמסרו לגביו במסמך ז' נכונים.
6.	המציע ו/או חשב השכר המוצע טיפלו ברשות מקומית אחת לפחות בהיקף של 250 תלושי שכר לפחות בחודש, במשך 12 חודשים רצופים לפחות בחמש השנים האחרונות.
7.	ידוע לי כי מסירת פרט לא נכון, חלקי או מטעה בתצהיר זה או במסמכי ההצעה תביא לפסילת ההצעה ולחילוט הערבות, וכי היא עלולה להוות עבירה פלילית.
8.	זה שמי, זו חתימתי ותוכן תצהירי אמת.

____________________
חתימת המצהיר
אני הח"מ, ____________________, עו"ד, מאשר כי ביום ____________ התייצב בפניי מר/גב' ____________________, ת.ז. ______________, ולאחר שהזהרתיו כי עליו להצהיר את האמת וכי יהיה צפוי לעונשים הקבועים בחוק אם לא יעשה כן, אישר את נכונות תצהירו וחתם עליו בפניי.
___________          ____________________          ____________________
חותמת עורך הדין                    מס' רישיון                                        חתימת עורך הדין

